**BOSNA I HERCEGOVINA**

**FEDERACIJA BOSNE I HERCEGOVINE**

**VLADA**

**PRIJEDLOG**

**ZAKON O KORIŠTENJU OBNOVLJIVIH IZVORA ENERGIJE I** **UČINKOVITE KOGENERACIJE**

**Sarajevo, prosinac 2022. godine**

**ZAKON O KORIŠTENJU OBNOVLJIVIH IZVORA ENERGIJE I** **UČINKOVITE KOGENERACIJE**

**POGLAVLJE I – OPĆE ODREDBE**

**Članak 1.**

(Predmet)

Zakonom o korištenju obnovljivih izvora energije i učinkovite kogeneracije (u daljnjem tekstu: Zakon) se uređuju:

1. promoviranje korištenja obnovljivih izvora energije (u daljnjem tekstu: OIE) i učinkovite kogeneracije (u daljnjem tekstu: UK),
2. definiranje obvezujućih ciljeva odnosno udjela OIE u ukupnoj finalnoj potrošnji energije u Federaciji Bosne i Hercegovine (u daljnjem tekstu: Federacija),
3. definiranje obvezujućih ciljeva odnosno udjela OIE u proizvodnji električne energije, energije grijanja i hlađenja i potrošnji OIE u transportu,
4. definiranje tehnologija za korištenje OIEiUK,
5. istraživanje potencijala OIE,
6. poticajne mjere za proizvodnju električne i toplinske energije iz OIEiUK i poticajne mjere za uporabu OIE u transportu,
7. izdavanje garancije podrijetla za električnu energiju proizvedenu iz OIE i vođenje Registra o izdanim garancijama podrijetla (u daljnjem tekstu: Registar garancije podrijetla), njihovim transferima i poništavanju,
8. status kvalifikovanog, privilegovanog i potencijalnog privilegovanog proizvođača električne energije iz OIEiEK,
9. status prosumera,
10. zajednice obnovljive energije,
11. uvjeti za daljnji razvoj tržišta električne energije proizvedene korištenjem OIE,
12. izgradnja postrojenja za proizvodnju električne energije iz OIEiUK,
13. priključenje postrojenja OIEiUK na elektroenergetsku mrežu,
14. razvoj uporabe alternativnih goriva,
15. administrativne procedure nadležnih organa za izdavanje pravnih akata propisanih ovim zakonom,
16. obveze u pogledu informiranja javnosti i unapređenja znanja odgovornih i zainteresiranih institucija, pravnih i fizičkih osoba,
17. ostala pitanja od značaja za korištenje OIEiUK.

**Članak 2.**

(Ciljevi)

1. Cilj ovog zakona je promoviranje i reguliranje proizvodnje električne i energije grijanja i hlađenja iz OIEiUK, kao i uporabe OIE u transportu radi potrošnje na domaćem tržištu i uvećanja udjela u ukupnoj potrošnji energije, te osiguranje razvoja poticajnih mjera, regulatornog okvira i tehničke infrastrukture za OIEiUK.
2. Poticanjem proizvodnje električne energije iz OIE i proizvodnje toplinske i električne energije u kogeneraciji (kombiniranom ciklusu), kao i uporabe OIE u transportu, osigurava se:
3. ostvarivanje elektroenergetske politike u pogledu udjela energije proizvedene iz OIEiUK u ukupnoj potrošnji energije u Federaciji,
4. integriranje OIE u elektroenergetski sustav,
5. doprinos zaštiti okoliša i kontinuirani razvoj tržišta električne energije,
6. umanjenje ovisnosti od uvoza fosilnih goriva i njihovog utjecaja na okoliš,
7. podrška realiziranju obveza koje je Bosna i Hercegovina preuzela potpisivanjem i ratifikovanjem međunarodnih ugovora,
8. povoljan ambijent za domaće i strane investitore vezano za sigurnost ulaganja u izgradnju postrojenja OIEiUK,
9. poticanje, uvođenje, primjena, istraživanje i razvoj novih tehnologija i opreme, te razvoj domaćeg gospodarstva u cjelini,
10. doprinos održivom razvoju, otvaranje novih radnih mjesta i razvoj poduzetništva u energetici,
11. dugoročno osiguranje energije, uvećanje sigurnosti opskrbe električnom energijom i razvoj elektroenergetskog sektora u cjelini,
12. racionalnije korištenje i raznolikost primarnih izvora energije,
13. stvaranje uvjeta za regionalni razvoj, posebice ruralnih i nerazvijenih područja,
14. stvaranje pretpostavki za kvalitetno zbrinjavanje nekih vrsta otpada,
15. aktivno sudjelovanje lokalnih zajednica i građana u energetskoj tranziciji,
16. demokratizacija procesa OIE.

**Članak 3.**

(Definicije i pojmovi)

1. Definicije i pojmovi u smislu korištenja ovog zakona imaju sljedeće značenje:
2. **Administrativna barijera** u smislu ovog zakona predstavlja svaku vrstu prepreke koja se javi kada nadležni organi i institucije koji imaju javne ovlasti, te rješavaju u upravnim stvarima, ne osiguraju učinkovito ostvarivanje prava i interesa fizičkih i pravnih osoba a u smislu brzog, potpunog i kvalitetnog rješavanja upravnih stvari u upravnom postupku. Administrativnu barijeru utvrđuje Operator za obnovljive izvore energije i učinkovitu kogeneraciju (u daljnjem tekstu: Operator za OIEiUK), uz suglasnost Federalnog ministarstva energije, rudarstva i industrije (u daljnjem tekstu: Ministarstvo), na temelju zahtjeva potencijalno privilegiranog proizvođača.
3. **Aukcija** je nediskriminirajući konkurentni proces nadmetanja, kojim se predviđa sudjelovanje dovoljnog broja ponuđača, za predmet aukcije,
4. **Aukcija za mala postrojenja - FIT Aukcija** je proces nadmetanja kojim se pobjedniku/pobjednicima dodjeljuje pravo prodaje električne energije proizvedene iz OIEiUK iz malih postrojenja, a proizvod za koji se vrši nadmetanje je električna energija (MWh),
5. **Aukcija za velika postrojenja - FIP Aukcija** je proces nadmetanja, kojim se pobjedniku/pobjednicima dodjeljuje poticaj u vidu fiksne premije po isporučenom MWh električne energije iz OIEiUK iz velikih postrojenja,
6. **Biomasa** znači biološki razgradiva frakcija proizvoda, otpada i ostataka iz poljoprivrede (uključujući materije životinjskog i biljnog podrijetla), šumarstva i s tim povezanih industrija, uključujući ribarstvo i akvakulturu, te biološki plinovi i biološki razgradiva frakcija industrijskog i komunalnog otpada,
7. **Bioplin** znači plinovita goriva proizvedena iz biomase,
8. **Donja granica prihoda** predstavlja minimalni prihod koji omogućava pokrivanje troškova postrojenja bez ostvarivanja dobiti,
9. **Električna energija proizvedena iz obnovljivih izvora** znači električnu energiju proizvedenu uelektranama koje koriste isključivo obnovljive izvore energije, kao i dio električne energije proizvedene iz obnovljivih izvora energije u hibridnim postrojenjima koja koriste i konvencionalne izvore energije, uključujući električnu energiju proizvedenu u crpnim hidroelektranama iz prirodnog dotoka vode, a isključujući električnu energiju koja je proizvedena kao rezultat crpno-akumulacijskog sustava,
10. **Elektronska aukcija - e-aukcija** je način provođenja dijela postupka aukcije, koji uključuje podnošenje novih ponuda (u vidu fiksne premije ili garantirane otkupne cijene), izmijenjenih naniže, a odvija se nakon pretkvalifikacija i omogućava njihovo rangiranje pomoću automatskih metoda ocjenjivanja u informacijskom sustavu,
11. **Energetski kredit** označava pozitivnu razliku predate više proizvedene električne energije prosumera i preuzete električne energije sa mreže tijekom obračunskog razdoblja,
12. **Energija iz obnovljivih izvora** ili obnovljiva energija znači energiju iz obnovljivih nefosilnih izvora, energija vjetra, solarna energija (toplinska i fotonaponska) te geotermalna energija, energija plime, oseke i druga energija oceana, hidroenergija, biomasa, plin dobiven od otpada, plin dobiven iz uređaja za obradu otpadnih voda i bioplin,
13. **Fiksna premija** je novčani iznos koji se dodjeljuje pobjedniku/pobjednicima FIP aukcija po MWh proizvedene električne energije koji se dodaje na cijenu ostvarenu na organiziranom tržištu električne energije za dan unaprijed,
14. **Garancija podrijetla električne energije** znači ispravu kojom se krajnjemkorisniku potvrđuje da je dati udio ili količina električne energije proizvedena u postrojenju korištenjem OIEiUK i da odgovara iznosu proizvedene električne energije od 1 MWh,
15. **Garantirana otkupna cijena** označava fiksnu cijenu, koja je za svakog privilegiranog proizvođača utvrđena kroz konkurentni proces FIT aukcije, po kojoj privilegirani proizvođač električne energije iz OIEiUK prodaje električnu energiju Operatoru za OIEiUK,
16. **Gornja granica prihoda** predstavlja maksimalni prihod postrojenja iznad kojeg se ne isplaćuje fiksna premija,
17. **Hibridna elektrana** znači postrojenje za proizvodnju električne i/ili toplinske energije uporabom dva iliviše različitih energenata, od kojih je barem jedan obnovljivi izvor energije. Postrojenja koja ne koriste ni jedan obnovljivi izvor energije ne mogu se smatrati hibridnom elektranom u smislu ovog zakona,
18. **Investitor** znači pravnu ili fizičku osobu u čije ime i za čiji račun se gradi postrojenje za proizvodnju električne enegije iz OIEiUK,
19. **Ispitivač potencijala OIE** znači investitora koji, u svrhu izgradnjepostrojenja, provodi ispitivanje potencijala OIE (vjetropotencijala, hidropotencijala, potencijala geotermalne energije ili drugog obnovljivog izvora energije),
20. **Kogeneracijsko postrojenje** označava postrojenje u kojem se odvija kogeneracija, odnosno istovremenaproizvodnja toplinske i električne i/ili mehaničke energije. Kogeneracijsko postrojenje može obuhvatiti i vršne kotlove, ukoliko čine jednu jedinicu koju nije moguće fizički razdvojiti,
21. **Komunalni otpad** znači otpad iz kućanstava kao i drugi otpad koji je zbog svoje prirode ili sastavasličan otpadu iz kućanstava,
22. **Kvalificirani proizvođač** znači proizvođača koji u pojedinačnom objektu za proizvodnju električne energije proizvodi električnu energiju, koristeći obnovljive izvore energije ili otpad na ekonomski primjeren način, uključujući kombinirani ciklus proizvodnje toplinske i električne energije, koji je usklađen sa zaštitom okoliša,
23. **Maksimalna** **garantirana otkupna cijena** je početna cijena u postupku aukcije za mala postrojenja,
24. **Mala postrojenja** označavaju elektrane na obnovljive izvore energije do utvrđenog praga instalirane snage postrojenja sukladno ovom zakonu,
25. **Monetarni kredit** označava monetarnu vrijednost razlike predate više proizvedene električne energije prosumera u odnosu na količine preuzete sa mreže tijekom obračunskog razdoblja, sukladno shemi opskrbe neto obračuna,
26. **Naknada za poticanje** znači naknadu koju plaćaju svi krajnji kupci električne energije, a koja se koristi za poticanje korištenja OIEiUK,
27. **Neto mjerenje** označava shemu opskrbe unutar koje se višak električne energije koju prosumer isporuči u mrežu tijekom obračunskog razdoblja prenosi u naredno obračunsko razdoblje u vidu energetskog kredita koji se koristi za umanjenje potrošnje električne energije u razdobljima kada je potrošnja električne energije prosumera veća od proizvodnje za vlastite potrebe,
28. **Neto obračun** označava shemu opskrbe unutar koje se novčana vrijednost viška električne energije isporučene u mrežu od strane prosumera može koristiti kasnije za nadoknadu troškova električne energije preuzete u razdoblju kada vlastita proizvodnja nije dovoljna i gdje je višak vrijednosti energije niži od maloprodajne cijene električne energije,
29. **Opseg aukcije** označava maksimalnu količinu električne energije iz obnovljivih izvora energije iskazanu u GWh, koja će biti poticana putem fiksnih premija kroz sprovođenje aukcija,
30. **Obnovljivi izvori energije** znače obnovljive nefosilne izvore energije (vjetar, sunce, geotermalni izvori, talasi, plima/oseka, hidroenergija, biomasa, deponijski plin, plin iz postrojenja za preradu otpada i bioplin),
31. **Operator za OIEiEK** znači pravnu osobu koja obavlja poslove sukladno ovom zakonu.
32. **Postrojenje za proizvodnju električne energije iz obnovljivih izvora i učinkovite kogeneracije** znači postrojenje namijenjeno za proizvodnju električne ili električne i toplinske energije iz obnovljivih izvora energije, sa jednom ili više proizvodnih jedinica,
33. **Potencijalni privilegirani proizvođač** je pobjednik u procesu aukcije i koji rješenjem Operatora za OIEiUK stječe status potencijalno privilegiranog proizvođača,
34. **Predugovor o dodjeli fiksne premije** znači ugovor potpisan između Operatora za OIEiUK i potencijalnog privilegiranog proizvođača iz velikih postrojenja, a koji predstavlja garanciju da će, ukoliko postrojenje OIEiUK izgradi u predviđenom roku i sukladno propisima, imati pravo na stjecanje statusa privilegiranog proizvođača,
35. **Predugovor o otkupu električne energije** znači ugovor potpisan između Operatora za OIEiUK i potencijalnog privilegiranog proizvođača iz malih postrojenja, a koji predstavlja garanciju da će, ukoliko postrojenje OIEiUK izgradi u predviđenom roku i sukladno propisima, imati pravo na stjecanje statusa privilegiranog proizvođača,
36. **Privilegirani proizvođač** je proizvođač električne energije iz OIEiUK koji ima pravo na poticaj (pravo na garantiranu otkupnu cijenu ili pravo na premiju) za proizvedenu električnu energiju sukladno ovom zakonu,
37. **Proizvođač električne energije** **iz OIEiUK** je proizvođač koji proizvodi električnu energiju iz OIEiUK na ekonomski izvodljiv način, uz zaštitu okoliša i u kojem je omogućeno mjerenje svih energetskih veličina,
38. **Projekt korištenja obnovljivog izvora energije** znači pripremu i izgradnju postrojenja koja koriste OIE, a koji je upisan u Registar projekata,
39. **Prosumer** označava potrošača električne energije koji proizvodi električnu energiju iz OIEiUK za dio svojih potreba iz vlastitog energetskog postrojenja,
40. **Referentna cijena električne energije** znači cijenu električne energije koja se koristi za otkup električne energije iz postrojenja koja koriste OIEiUK i koristi se za utvrđivanje otkupne cijene za električnu energiju iz postrojenja kojakoriste OIEiUK, a utvrđuje je Regulatorna komisija za energiju u Federaciji Bosne i Hercegovine (u daljnjem tekstu: Regulatorna komisija).
41. **Tehnološka kvota** označava maksimalnu količinu električne energije iz obnovljivih izvora energije iskazana u MWh, koja će biti poticana putem garantirane otkupne cijene u tijeku jedne kalendarske godine,
42. **Ugovor o dodjeli fiksne premije** označava ugovor između Operatora za OIEiUK i privilegiranog proizvođača električne energije iz obnovljivih izvora iz velikih postrojenja,
43. **Ugovor o otkupu električne energije** znači ugovor između Operatora za OIEiUK i privilegiranog proizvođača električne energije iz obnovljivih izvora iz malih postrojenja,
44. **Ugovor o opskrbi električne energije sa neto mjerenjem** označava ugovor između prosumera i opskrbljivača sukladno kojim prosumer iz kategorije kućanstva stječe pravo korištenja sheme opskrbe neto mjerenja u trajanju od prvih 10 godina, nakon čega koristi pravo sheme opskrbe neto obračuna sukladno ovom zakonu,
45. **Ugovor o opskrbi električne energije** **sa neto obračunom** označava ugovor između prosumera i opskrbljivača na temelju sheme opskrbe neto obračuna,
46. **Velika postrojenja** označavaju elektrane na obnovljive izvore energije iznad utvrđenog praga instalirane snage postrojenja sukladno ovom zakonu,
47. **Zajednica obnovljivih izvora energije** označava pravnu osobu uključujući zadruge:
48. koja proizvodi električnu energiju iz obnovljivih izvora i zasniva se na otvorenom i dobrovoljnom sudjelovanju, autonomna je i efektivno se kontrolira od strane članova suvlasnika koji se nalaze u blizini projekta postrojenja obnovljive energije i koje je u vlasništvu i razvijeno od te pravne osobe,
49. čiji su članovi fizičke osobe, mala/srednja poduzeća i/ili jedinice lokalne samouprave i poduzeća u većinskom vlasništvu lokalne samouprave,
50. čija je primarna svrha da osigura ekološke, gospodarske ili društvene koristi za svoje članove ili za lokalne oblasti gdje su locirana, a ne samo financijsku dobit,
51. **Zamjenska tržna cijena** označava cijenu, po kojoj privilegirani proizvođač električne energije iz OIEiUK koji je ostvario pravo iz članka 30 stavak (1) točka b), prodaje električnu energiju Operatoru za OIEiUK do uspostave organiziranog dan unaprijed tržišta električne energije.
52. Definicije i pojmovi koji se koriste u ovom zakonu, a nisu eksplicitno pomenuti u stavku (1) ovog članka, nalaze se u drugim zakonima koji uređuju oblast energije.

**POGLAVLJE II – OBVEZUJUĆI CILJEVI**

**Članak 4.**

(Obvezujući ciljevi za korištenje OIE)

1. Korištenjem obnovljivih izvora energije ostvaruju se:
2. ciljevi Federacije utvrđeni strateškim i planskim dokumentima Federacije u oblasti energetike,
3. podrška realiziranju obveza koje je Bosna i Hercegovina preuzela potpisivanjem i ratificiranjem međunarodnih ugovora.
4. Obvezujući ciljevi za korištenje OIE će biti utvrđeni u okviru planskog dokumenta za energiju i klimu Federacije.

**Članak 5.**

(Metodologija za izračun udjela OIE u ukupnoj potrošnji energije u Federaciji)

Metodologiju za izračun udjela OIE u ukupnoj finalnoj potrošnji energije, kao i izmjene i dopune iste, donosi federalni ministar energije, rudarstva i industrije (u daljnjem tekstu: Federalni ministar).

**POGLAVLJE III – POSTROJENJA I PROJEKTI KOJI KORISTE OIEIUK**

**Članak** **6.**

(Vrste postrojenja prema tehnologiji i klasificiranje prema snazi postrojenja)

1. Postrojenja koja za proizvodnju električne energije koriste obnovljive izvore mogu biti:
2. hidroelektrana - proizvodnja električne energije korištenjem energije vodnih tijekova,
3. vjetroelektrana - proizvodnja električne energije korištenjem energije vjetra, uključujući sva pojedinačna postrojenja koja su povezana s proizvodnjom električne energije,
4. solarna elektrana - proizvodnja električne i/ili toplotne energije korištenjem sunčevog zračenja,
5. geotermalna elektrana - proizvodnja električne i/ili toplinske energije korištenjem geotermalne energije,
6. elektrana na biomasu - proizvodnja električne i/ili toplinske energije korištenjem biomase,
7. elektrana na bioplin - proizvodnja električne i/ili toplinske energije korištenjem bio-plina,
8. elektrana koja koristi energiju mora - proizvodnja električne energije korištenjem energije mora: valova, plime i oseke,
9. elektrana koja koristi komunalni otpad - proizvodnja električne i/ili toplinske energije korištenjem tekućeg ili čvrstog otpada ili čvrstog otpada u kombinaciji sa nekim fosilnim gorivom ili OIE, uz uvjet da udio otpada čini barem 80% primarne energije,
10. postrojenje učinkovite kogeneracije znači postrojenje u kojem se odvija kogeneracija koja zadovoljava uvjete uštede goriva.
11. Klasificiranje postrojenja OIEiUK u ovisnosti od instalirane snage postrojenja u smislu ostvarivanja prava na poticanje propisana ovim zakonom:
12. mala postrojenja koja se dijele na:
13. solarna elektrana instalirane snage do i uključivo 150 kW,
14. vjetroelektrane instalirane snage do i uključivo 250 kW,
15. elektrane na biomasu i bioplin instalirane snage do i uključivo 500 kW.
16. velika postrojenja koja se dijele na:
17. solarna elektrana instalirane snage od 150 kW,
18. vjetroelektrane instalirane snage od 250 kW,
19. elektrane na biomasu i bioplin instalirane snage od 500 kW.
20. Klasificiranje postrojenja OIEiUK u ovisnosti od instalirane snage za postrojenja na otpad i način poticanja će biti propisani Uredbom o poticanju proizvodnje električne energije iz OIEiUK i određivanju naknada za poticanje iz članka 27. stavak (3) ovog zakona.

**Članak 7.**

(Ispitivanje potencijala OIE)

1. Ispitivanje potencijala OIE se vrši na temelju planova razvoja energetskog sektora u Federaciji/kantonima i općinama, kao i na inicijativu potencijalnih investitora.
2. Ispitivanje potencijala geotermalne energije vrši se na temelju Zakona o geološkim istraživanjima Federacije BiH.
3. Ispitivanje potencijala iz stavka (1) ovog članka vrši se na temelju akta o odobrenju ispitivanja potencijala izdatog od nadležnog organa za prostorno planiranje i građenje, kojim se propisuje način postavljanja privremene građevine i mjerne opreme za ispitivanje potencijala, te uvjeti korištenja zemljišta, objekata i drugih dobara u vrijeme ispitivanja potencijala.
4. Aktom o odobrenju ispitivanja potencijala ne stječe se pravo nad projektom.

**POGLAVLJE IV – OPERATOR ZA OIEiUK**

**Članak 8.**

(Operator za OIEiUK)

1. Operator za OIEiUK, koji je utemeljen kao neprofitna pravna osoba sukladno Zakonu o korištenju obnovljivih izvora energije i učinkovite kogeneracije ("Službene novine Federacije BiH", 70/13 i 5/14), s ciljem stvaranja institucionalne strukture za operacionaliziranje sustava poticaja proizvodnje i otkupa električne energije iz postrojenja koja koriste OIEiUK, nastavlja sa radom prema odredbama ovog zakona.
2. Operator za OIEiUK nema status opskrbljivača.
3. Rad i poslovanje Operatora za OIEiUK reguliraju i nadziru Ministarstvo i Regulatorna komisija, svatko u okviru svojih nadležnosti.
4. Rad i poslovanje Operatora za OIEiUK regulira i nadzire Regulatorna komisija sukladno uvjetima propisanim u dozvoli/licenci za rad koju izdaje Regulatorna komisija.
5. Operator za OIEiUK ima pečat koji se izrađuje, rabi i čuva sukladno Zakonu o pečatu Federacije Bosne i Hercegovine („Službene novine Federacije BiH“, br. 2/94, 21/96 i 46/07).
6. Sjedište Operatora za OIEiUK je u Mostaru.
7. Operator za OIEiUK ne podliježe obvezi plaćanja poreza na dobit na naknadu za poticanje OIE.
8. Operator za OIEiUK ne posluje u svrhu ostvarivanja dobiti.

**Članak 9.**

(Financiranje Operatora za OIEiUK)

1. Operator za OIEiUK se financira:
2. iz naknade za poticanje iz članka 27. stavak (1) ovog zakona,
3. iz prihoda koje ostvari na temelju izdavanja upravnih akata predviđenih internim aktima Operatora za OIEiUK,
4. iz drugih sredstava financiranja,
5. Operator za OIEiUK se može financirati iz bespovratnih sredstava iz međunarodnih fondova.
6. Sredstva Operatora za OIEiUK vode se na bankovnim računima Operatora za OIEiUK.
7. Ukoliko su prihodi ostvareni na temelju stavki iz st. (1) i (2) ovog članka veći od rashoda Operatora za OIEiUK u tekućoj godini, Operator za OIEiUK je obvezan da izvrši prijenos viška sredstava u narednu godinu i ista utroši u istu namjenu.

**Članak 10.**

(Organi Operatora za OIEiUK)

Organi Operatora za OIEiUK su:

1. Upravni odbor,
2. Uprava.

**Članak 11.**

(Upravni odbor Operatora za OIEiUK)

1. Upravni odbor Operatora za OIEiUK ima tri člana.
2. Postupak imenovanja i razrješenja predsjednika i članova Upravnog odbora vrši se sukladno Zakonu o ministarskim, vladinim i drugim imenovanjima Federacije Bosne i Hercegovine ("Službene novine Federacije BiH", br. 12/03, 34/03 i 65/13), Zakonu o sukobu interesa u organima vlasti u Federaciji Bosne i Hercegovine ("Službene novine Federacije BiH", broj 70/08) i Statutom Operatora za OIEiUK.
3. Postupak imenovanja Upravnog odbora pokreće Federalni ministar.
4. Predsjednika i članove Upravnog odbora Operatora za OIEiUK imenuje Vlada Federacije.
5. Odluke i akti Upravnog odbora donose se prostom većinom glasova.
6. Upravni odbor je dužan donijeti Poslovnik o radu Upravnog odbora.
7. Odgovornost i način rada Upravnog odbora bliže se uređuju Statutom i internim aktima Operatora za OIEiUK.
8. Upravni odbor Operatora za OIEiUK imenuje se na razdoblje od četiri godine.
9. Predsjedniku i članovima Upravnog odbora, na temelju odluke Vlade Federacije, prestaje mandat:
10. istekom mandata,
11. ostavkom,
12. razrješenjem prije isteka mandata,
13. nastupanjem smetnji za obavljanje funkcije.

**Članak 12.**

(Nadležnosti Upravnog odbora Operatora za OIEiUK)

Upravni odbor Operatora za OIEiUK:

1. nadzire rad uprave,
2. daje upute i naloge direktoru za provođenje aktivnosti u svezi sa uočenim nepravilnostima,
3. donosi Statut, Pravilnik o radu i druge opće akte iz nadležnosti Operatora za OIEiUK,
4. usvaja polugodišnje i godišnje izvješće o poslovanju Operatora za OIEiUK i druga izvješća i planove,
5. donosi Odluku o prijenosu viška sredstava iz prethodne godine,
6. utvrđuje smjernice o provođenju poslovne politike i obveza,
7. usvaja i nadzire provođenje planova poslovanja,
8. donosi odluke o pitanjima koja su upućena od strane direktora,
9. usvaja opće i pojedinačne akte iz svoje nadležnosti,
10. informira Ministarstvo i Vladu Federacije o stanju u Operatoru za OIEiUK, najmanje dva puta godišnje,
11. vrši i druge poslove sukladno Zakonu i Statutu Operatora za OIEiUK.

**Članak 13.**

(Uprava Operatora za OIEiUK)

1. Upravu čini direktor Operatora za OIEiUK.
2. Postupak imenovanja i razrješenja Uprave, vrši se sukladno Zakonu o ministarskim, vladinim i drugim imenovanjima Federacije Bosne i Hercegovine ("Službene novine Federacije BiH", br. 12/03, 34/03 i 65/13), Zakonu o sukobu interesa u organima vlasti u Federaciji Bosne i Hercegovine ("Službene novine Federacije BiH", broj 70/08) i Statutom Operatora za OIEiUK.
3. Postupak imenovanja Uprave pokreće Federalni ministar.
4. Direktora Operatora za OIEiUK imenuje Vlada Federacije.
5. Direktor se imenuje se na razdoblje od četiri godine.
6. Direktor Operatora za OIEiUK ne može obavljati dužnost u više od 2 (dva) mandata.
7. Direktoru, na temelju odluke Vlade Federacije, prestaje mandat:
8. istekom mandata,
9. ostavkom,
10. razrješenjem prije isteka mandata,
11. nastupanjem smetnji za obavljenje funkcije,
12. prestankom radnog odnosa, sukladno zakonu.
13. Odgovornost, način rada Uprave, uvjeti za imenovanje, kao i razlozi za razrješenje i ostavku bliže se uređuju Statutom Operatora za OIEiUK.

**Članak 14.**

(Nadležnosti Uprave Operatora za OIEiUK)

Uprava Operatora za OIEiUK:

1. zastupa i predstavlja Operator za OIEiUK prema trećim osobama,
2. odgovara za zakonitost rada Operatora za OIEiUK u okviru svojih nadležnosti,
3. organizira i rukovodi procesom rada,
4. vodi poslovanje Operatora za OIEiUK,
5. predlaže polugodišnje i godišnje izvješće o poslovanju Operatora za OIEiUK i druga izvješća i planove, sukladno ovom zakonu i podzakonskim propisima,
6. predlaže i realizira planove poslovanja,
7. podnosi periodična izvješća o realiziranju plana poslovanja Upravnom odboru Operatora za OIEiUK,
8. provodi Etički kodeks Operatora za OIEiUK,
9. predlaže i priprema Statut, Pravilnik o radu Operatora za OIEiUK i opće akte iz nadležnosti Upravnog odbora i dostavlja ih Upravnom odboru na usvajanje i donošenje,
10. izrađuje provedbene propise za postupak javnih nabavki,
11. odgovoran za provedbu postupka javnih nabavki,
12. usvaja opće akte Operatora za OIEiUK iz svoje nadležnosti,
13. brine o provođenju općih akata i donosi upute u svezi njihove primjene,
14. brine o namjenskom trošenju sredstava Operatora za OIEiUK,
15. odlučuje u svezi ostvarivanja javnih ovlasti Operatora za OIEiUK,
16. priprema prijedlog Odluke o prijenosu viška sredstava iz prethodne godine,
17. vrši zapošljavanje i otpuštanje radnika sukladno postupcima utvrđenim u općim aktima Operatora za OIEiUK, te važećim zakonskim i pozakonskim aktima.

**Članak 15.**

(Razlozi za razrješenje Uprave i Upravnog odbora Operatora za OIEiUK)

1. Razlozi za razrješenje Direktora i Upravnog odbora Operatora za OIEiUK su sljedeći:
2. neispunjenje odgovornosti i obveza sukladno važećim zakonskim propisima,
3. dodjela ugovora o nabavci u suprotnosti sa propisima u oblasti javnih nabavki,
4. sudjelovanje u sukobu interesa,
5. sudjelovanje u aktivnosti koja je zabranjena zakonskim i podzakonskim aktima,
6. izvršenje krivičnog djela,
7. postupanje protivno općim aktima Operatora za OIEiUK,
8. neopravdano neizvršavanje odluka, naloga, zaključaka i drugih akata Upravnog odbora, Vlade Federacije i drugih nadležnih institucija,
9. Federalni ministar je dužan da, po saznanju za postojanje razloga iz stavka (1) ovog članka utvrđenog od nadležnog organa, Vladi Federacije predloži razrješenje.

**Članak 16.**

(Opći i pojedinačni akti Operatora za OIEiUK)

1. Operator za OIEiUK donosi opće i pojedinačne akte.
2. Opći akti Operatora za OIEiUK su Statut i drugi opći akti neophodni za njegov rad, doneseni sukladno zakonskim i podzakonskim propisima.
3. Putem pojedinačnih akata Operator za OIEiUK rješava o pitanjima iz svoje nadležnosti.
4. Akti Operatora za OIEiUK su konačni.

**Članak 17.**

(Nadležnosti Operatora za OIEiUK)

Operator za OIEiUK ima slijedeće nadležnosti:

1. donosi interna pravila rada i poslovanja Operatora za OIEiUK,
2. donosi Uputstvo o radu Balansne grupe OIE,
3. usvaja, uz suglasnost Ministarstva, Pravilnik o aukcijama, provodi procese i postupke aukcija,
4. donosi, uz suglasnost Vlade Federacije, Program o sufinanciranju prosumera iz kategorije kućanstva,
5. vrši obračun i prijenos sredstava Fondu za zaštitu okoliša Federacije Bosne i Hercegovine,
6. prikuplja, obrađuje i vodi evidenciju o ukupnoj električnoj energiji proizvedenoj u postrojenjima koji koriste OIE iz kojih Operator za OIEiUK vrši otkup električne energije,
7. prikuplja, obrađuje i vodi evidenciju o ukupnoj električnoj energiji proizvedenoj u postrojenjima prosumera,
8. sukladno članku 45. ovog zakona, na zahtjev potencijalno privilegiranog proizvođača, zaključuje predugovor o dodjeli premije,
9. sukladno članku 45. ovog zakona, na zahtjev privilegiranog proizvođača, zaključuje ugovor o dodjeli premije,
10. sukladno članku 44. ovog zakona, na zahtjev potencijalnog privilegiranog proizvođača, zaključuje predugovor za otkup električne energije,
11. sukladno članku 44. ovog zakona, na zahtjev privilegiranog proizvođača, zaključuje ugovor o otkupu električne energije,
12. vrši obračun i isplatu financijskih sredstava za isporučenu električnu energiju privilegiranim proizvođačima koji su zaključili ugovor sa Operatorom za OIEiUK,
13. vrši isplatu premija privilegiranim proizvođačima koji su zaključili Ugovor o dodjeli premije,
14. sa svakim pojedinačnim opskrbljivačem koji opskrbljuje kupce iz Federacije, sklapa ugovor kojim će se detaljno urediti sva međusobna prava i obveze, uključujući prikupljanje naknade iz članka 27. stavak (1)ovog zakona,
15. izrađuje analize proizvedenih količina električne energije u odnosu na količine električne energije proizvedene iz OIE predviđene planskim dokumentom za energiju i klimu Federacije,
16. vrši fakturiranje i naplatu fakturisanih sredstava od opskrbljivača za isporučenu električnu energiju proizvedenu u postrojenjima koji koriste OIE a iz kojih Operator za OIEiUK vrši otkup električne energije,
17. prikuplja i obrađuje podatke o ukupnoj finalnoj potrošnji električne energije u Federaciji koje dostavljaju operatori distribucijske mreže, opskrbljivači i kupci koji samostalno nabavljaju električnu energiju za vlastite potrebe iz uvoza, na mjesečnom nivou, radi obračuna naknada,
18. vrši isplatu sredstava za balansiranje elektroenergetskog sustava nadležnom tijelu za članove balansne grupe OIE ili balansno odgovornoj strani s kojom Operator za OIEiUK zaključi ugovor o prijenosu balansne odgovornosti,
19. vodi poseban transakcijski račun za obračun i plaćanje električne energije proizvedene iz OIEiUK,
20. provodi propisane aktivnosti vezane za promoviranje OIEiUK sukladno članku 51. ovog zakona,
21. dostavlja izvješća o svim provedenim aukcijama sukladno ovom Zakonom,
22. dostavlja polugodišnja i godišnja izvješća o radu i poslovanju Vladi Federacije, Ministarstvu i Regulatornoj komisiji,
23. vodi Registar garancije podrijetla, te izdaje, vrši prijenos i poništavanje garancija podrijetla električne energije,
24. vodi Registar projekata OIE,
25. utvrđuje administrativnu barijeru.

**POGLAVLJE V – GARANCIJE PODRIJETLA**

**Članak** **18.**

(Garancije podrijetla za električnu energiju proizvedenu iz OIEiUK)

1. Za svu električnu energiju proizvedenu iz OIEiUK mogu se izdati garancije podrijetla.
2. Garancije podrijetla se izdaju kvalificiranim proizvođačima električne energije za električnu energiju ili dio električne energije za koju nije ostvaren niti jedan vid financijskog poticaja od strane Operatora za OIEiUK.
3. Garancije podrijetla iz stavka (2) ovog članka registriraju se na korisničkom računu kvalificiranih proizvođača.
4. Operator za OIEiUK raspolaže garancijama podrijetla električne energije za električnu energiju proizvedenu u proizvodnim postrojenjima odnosno proizvodnim jedinicama privilegiranih proizvođača električne energije koji imaju važeći ugovor.
5. Garancije podrijetla iz stavka (4) ovog članka Operator za OIEiUK vodi na posebnom računu.
6. Garancije podrijetla električne energije proizvedene iz obnovljivih izvora energije služe kao dokaz proizvođačima električne energije iz OIEiUK da je električna energija koju prodaju na tržištu dobivena iz OIEiUK u smislu ovog Zakona.
7. Garancije podrijetla izdaje Operator za OIEiUK na zahtjev kvalificiranog proizvođača za električnu energiju koju Operator za OIEiUK ne otkupljuje, u svrhu dokazivanja opskrbljivačima i krajnjim kupcima da je podrijetlo električne energije koja je proizvedena u njihovim proizvodnim postrojenjima iz OIEiUK.
8. Operator za OIEiUK donosi Pravilnik o garancijama podrijetla, koji između ostalog, propisuje:
9. procedure koje se primjenjuju za izdavanje, prijenos i poništavanje garancija podrijetla,
10. monitoring,
11. način uspostave i korištenja registra garancija podrijetla električne energije,
12. uspostavu mehanizama kojima će osigurati da se garancije o porijeklu izdaju, prijenose i ukidaju elektroničkim putem, da su točne, pouzdane i otporne na prevare,
13. ostale odredbe potrebite za funkcioniranje, izdavanje, prijenos i poništavanje garancija podrijetla.
14. Garancija podrijetla iz stavka (2) ovog članka se izdaje samo jedanput za određene količine električne energije proizvedene u određenom razdoblju o čemu Operator za OIEiUK vodi posebnu evidenciju.
15. Garancija podrijetla se standardizira za veličine od 1 MWh i obvezno sadrži podatke o:
16. vlasniku postrojenja i adresi vlasnika,
17. lokaciji postrojenja, instaliranoj snazi i datumu početka rada postrojenja,
18. tehničkim karakteristikama postrojenja, izvorima energije (energentima) iz kojih je proizvedena električna energija, poredanih prema opsegu korištenja, uključujući i informaciju u kom opsegu (procentu) je električna energija proizvedena iz OIE u slučaju hibridnih postrojenja, količini proizvedene električne energije za jedan ili više punih kalendarskih uzastopnih mjeseci,
19. tome da li je postrojenje imalo koristi od investicijskih poticaja,
20. tome da li veličina za koju se izdaje garancija iz stavka (3) ovog članka na bilo koji drugi način imala koristi od sustava poticanja,
21. datumu kada je postrojenje počelo sa radom,
22. datumu, državi izdavanja i jedinstvenom identifikacijskom broju.

**Članak 19.**

(Registar garancije podrijetla)

1. Operator za OIEiUK vodi elektronski Registar garancije podrijetla električne energije i osigurava mehanizme prikupljanja i obrade podataka.
2. Uvid u Registar garancije podrijetla je javan i dostupan na internet stranici Operatora za OIEiUK.

**Članak 20.**

(Izdavanje, prijenos i poništavanje garancije podrijetla)

1. Operator za OIEiUK izdaje Garanciju podrijetla električne energije proizvedene iz OIE na temelju:
2. podataka dobijenih od kvalificiranog proizvođača električne energije iz OIE i
3. podataka dobijenih od prijenosnog ili distribucijskog Operatora sustava.
4. Garancije podrijetla mogu se uporabiti u roku od 12 mjeseci od datuma izdavanja.
5. Garancije podrijetla se poništavaju nakon uporabe ili isteka roka važnosti.
6. Operator za OIEiUK je nadležan za prijenos i poništavanje garancija podrijetla.
7. Garancija podrijetla se ne izdaje za električnu energiju proizvedenu iz crpnih hidroelektrana korištenjem vode kojom je, prethodno, akumulacija napunjena u crpnom režimu rada hidroelektrane.
8. Za električnu energiju proizvodenu iz komunalnog otpada, garancija podrijetla se izdaje samo za dio električne energije proizvedene iz biorazgradivih frakcija otpada.
9. Za električnu energiju proizvodenu u hibridnom postrojenju, garancija podrijetla se izdaje samo za onaj dio električne energije proizveden iz OIE.

**Članak 21.**

(Procedure za monitoring)

1. Operator za OIEiUK ima slobodan pristup postrojenjima kvalificiranih proizvođača iz članka 18. stavak (1) i svim podacima koji se odnose na postrojenja i energente koji se u njima koriste, u cilju provjere ispunjenosti svih kriterijuma za izdavanje garancije podrijetla, te potvrđivanja da su svi podaci u Registru garancije podrijetla validni.
2. Za obavljanje poslova iz stavka (1) ovog članka, kvalificirani prozvođač je dužan omogućiti neometan rad Operatoru za OIEiUK.
3. Električna energija proizvedena iz OIE, u slučaju kada se prateća garancija podrijetla iskoristi ili proda od strane kvalificiranog proizvođača iz članka 18. stavak (1), ne može biti prodana krajnjem korisniku kao električna energija proizvedena iz OIE.
4. Regulatorna komisija donosi Pravilnik o metodologiji utvrđivanja podrijetla električne energije, izračuna i objave strukture preostale električne energije u Federaciji, a kojim se najmanje propisuje:
5. principi i temeljni elementi utvrđivanja podrijetla električne energije u Federaciji,
6. način utvrđivanja strukture električne energije proizvedene iz OIEiUK, koju otkupljuje Operator za OIEiUK,
7. način utvrđivanja strukture ukupne preostale električne energije,
8. način utvrđivanja strukture električne energije koju opskrbljivači prodaju krajnjim kupcima,
9. obveze opskrbljivača prema krajnjim kupcima,
10. provjera strukture prodane električne energije opskrbljivača,
11. objava godišnjeg izvješća o podrijetlu električne energije,
12. ostale odredbe neophodne za izračune i objave sukladno važećim EU direktivima o zajedničkim pravilima za unutarnje tržište električne energije.
13. Regulatorna komisija je zadužena za izračun strukture preostale električne energije i objavu preostale strukture električne energije.

**Članak 22.**

(Međunarodno priznavanje garancije podrijetla)

Garancija podrijetla za električnu energiju proizvedenu iz OIE izdata na teritoriju Bosne i Hercegovine i u bilo kojoj drugoj državi, se priznaje u Federaciji po načelu reciprociteta.

**Članak** **23.**

(Garancije podrijetla za energiju grijanja i hlađenja proizvedenu iz OIEiUK)

1. Vlada Federacije, na prijedlog Ministarstva, donosi odluku o načinu izdavanja garancije podrijetla za toplinsku energiju proizvedenu iz OIE.
2. Garancije podrijetla iz stavka (1) ovog članka mogu se koristiti isključivo na teritoriju Federacije.

**POGLAVLJE VI – TEHNOLOŠKE KVOTE I OPSEG AUKCIJA**

**Članak** **24.**

(Tehnološke kvote, opseg aukcija i doprinos prosumera)

1. Vlada Federacije će, na prijedlog Ministarstva, donijeti Uredbu o kvotama za OIEiUK (u daljnjem tekstu: Uredba o kvotama) kojom se propisuju:
2. tehnološke kvote sa definiranim udjelom rezerviranim za zajednice obnovljive energije,
3. termini i opsezi FIP aukcija,
4. procjena doprinosa prosumera,
5. odredbe za utvrđivanje razine tehnoloških kvota u ovisnosti od doprinosa prosumera,
6. metolodogiju dodjeljivanja nedodjeljenih tehnoloških kvota i opsega aukcija, iz jedne tehnologije u drugu,
7. ostale odredbe u svezi tehnoloških kvota, opsega aukcija i doprinosa prosumera.
8. Vlada Federacije će donijeti Uredbu o kvotama iz stavka (1) ovog članka na temelju raspoloživih planskih dokumenata.
9. Doprinos prosumera nije ograničen Uredbom o kvotama iz stavka (1) ovog članka.
10. Tehnološke kvote i opsezi aukcija se određuju na godišnjoj razini.
11. Uredba o kvotama iz stavka (1) ovoga članka usklađuje se sa planskim dokumentom za energiju i klimu Federacije.
12. Operator za OIEiUK, uz suglasnost Ministarstva, do 31.03. tekuće godine, donosi Odluku o raspodjeli tehnoloških kvota za tekuću godinu propisanih Uredbom o kvotama, kojom utvrđuje slobodne tehnološke kvote za tekuću godinu.
13. Slobodne tehnološke kvote za tekuću godinu iz stavka (6) ovog članka se utvrđuju na temelju podataka o doprinosu prosumera iz stavka (3) ovog članka, realiziranja predugovora o otkupu električne energije iz OIEiUK, te na temelju planiranih tehnoloških kvota propisanih Uredbom o kvotama.
14. Slobodne tehnološke kvote za tekuću godinu ne mogu biti veće od ukupnog iznosa tehnoloških kvota propisanih Uredbom o kvotama.

**Članak 25.**

(Izmjene Uredbe o kvotama)

1. Ministarstvo najmanje jednom u dvije godine vrši analizu realiziranja ciljeva datih Uredbom o kvotama uzimajući u obzir ostvarenu godišnju proizvodnju električne energije iz OIE, sektorske ciljeve definirane planskim dokumentima i odluku iz članka 24. stavak (6) ovog zakona.
2. Ukoliko analiza iz stavka (1) ovog članka ukaže na znatnija odstupanja od ciljeva datih Uredbom o kvotama, Ministarstvo će predložiti Vladi Federacije izmjenu Uredbe o kvotama.
3. Tehnološke kvote se mogu mijenjati i sukladno sljedećim uvjetima:
4. planirane kvote za zajednice obnovljive energije se mogu uvećati u slučaju raspoloživosti dostupnih fondova i raspoloživih potencijala OIE,
5. ako određene planirane kvote za zajednice obnovljive energije ne mogu biti popunjene u roku od dvije godine, razlika između planiranih i ostvarenih kvota se prenosi u kvote za sljedeće dvije godine.
6. Obimi otvorenih aukcija se mogu mijenjati sukladno sljedećim uvjetima:
7. planirani opsezi aukcija po vrsti tehnologije se mogu uvećati u slučaju raspoloživosti dostupnih fondova i raspoloživih potencijala OIE,
8. ako sprovedena aukcija za određenu tehnologiju nije dovela do planiranog opsega, razlika između planiranog opsega i ostvarenog kapaciteta se dodaje sljedećem procesu aukcije za tu tehnologiju,
9. u slučaju da nije bilo dovoljno ponuda u dvije aukcije zaredom, razlika između planiranog opsega i ukupnog kapaciteta ponuda proporcionalno se dodaje opsegu aukcija drugih tehnologija,
10. opsezi aukcija za određenu tehnologiju, koji su planirani manje od pet (5) godina prije trenutka ažuriranja, se ne mogu umanjiti,
11. opsezi aukcija za određenu tehnologiju, koji su planirani više od pet (5) godina prije trenutka ažuriranja, se ne mogu umanjiti više od 50%.

**POGLAVLJE VII – POTICAJNE MJERE ZA KORIŠTENJE OIE**

**Članak 26.**

(Pogodnosti za proizvođača električne energije iz OIE)

1. Proizvođači električne energije koji koriste OIE imaju prednost u rješavanju zahtjeva za priključenje na elektroenergetsku mrežu, u odnosu na postrojenja koja ne koriste OIE, a sukladno važećim propisima i pravilima kojim se regulira priključak na distribucijsku mrežu.
2. Proizvođači električne energije iz stavka (1) ovog članka stječu status kvalificiranog proizvođača sukladno Pravilniku o stjecanju statusa kvalificiranog proizvođača, a na temelju rješenja koje izdaje Regulatorna komisija.
3. Regulatorna komisija donosi Pravilnik o stjecanju statusa kvalificiranog proizvođača, a kojim se najmanje propisuje:
4. uvjeti za stjecanje statusa kvalificiranog proizvođača,
5. način stjecanja statusa kvalificiranog proizvođača,
6. razdoblje trajanja statusa kvalificiranog proizvođača,
7. procedure nadgledanja rada proizvodnog postrojenja,
8. način obnove i prijenosa statusa kvalificiranog proizvođača,
9. način i razlozi oduzimanja statusa kvalificiranog proizvođača,
10. ostale odredbe koje se odnose na kvalificirane proizvođače.
11. Proizvođači električne energije koji koriste OIE imaju prednost isporuke proizvedene električne energije iz OIEiUK u mrežu, odnosno prednost u dispečiranju, sukladno važećim propisima i pravilima kojim se regulira rad elektroenergetskog sustava Bosne i Hercegovine.
12. Kvalificirani proizvođači, koji u potpunosti ili dijelimično koriste OIE za proizvodnju električne energije, imaju pravo na garanciju podrijetla sukladno čl. 18. - 23. ovog zakona.

**Članak** **27.**

(Poticaj proizvodnje električne energije iz OIEiUK i utvrđivanje naknada za poticanje)

1. Svi krajnji kupci električne energije u Federaciji su obvezni da plaćaju naknadu za poticanje.
2. Prosumer ne plaća naknadu za poticanje na električnu energiju koju je sam proizveo, bez obzira da li se energija izravno utroši ili se isporuči u mrežu i naknadno utroši.
3. Vlada Federacije, na prijedlog Ministarstva donosi Uredbu o poticanju proizvodnje električne energije iz OIEiEK i određivanju naknada za poticanje.
4. Uredbom iz stavka (3) ovog članka, između ostalog, se definiraju:
5. klasificiranje postrojenja OIEiUK u ovisnosti od instalirane snage za postrojenja na otpad,
6. poticanje proizvodnje električne energije iz OIEiUK za postrojenja na otpad,
7. način određivanja i prikupljanja naknada za poticanje od krajnjih kupaca električne energije,
8. način određivanja i prikupljanja naknada za poticanje od prosumera,
9. način raspodjele prikupljenih sredstava na temelju naknade za poticanje,
10. maksimalno vrijeme izgradnje postrojenja i njegovo priključenje na mrežu, tokom kojeg će investitoru biti garantiran status potencijalnog privilegiranog proizvođača, sukladno planskom dokumentu za klimu i energiju Federacije za svaku od tehnologija definiranih u članku 6. ovog zakona,
11. uvjeti i način stjecanja, produženja, poništavanja statusa potencijalno privilegiranog proizvođača i privilegiranog proizvođača,
12. način utvrđivanja administrativne barijere.
13. Vlada Federacije, na prijedlog Ministarstva, donosi Odluku o utvrđivanju potrebitog iznosa naknade i jediničnog iznosa naknade za poticanje za narednu godinu do 31.12. tekuće godine.
14. Operator za OIEiUK će, prilikom izračuna potrebitih sredstava za sustav poticaja, planirati iznos u visini od 10% od planiranog ukupnog iznosa naknade za poticanje, koji će se koristiti za unapređenje mjera energijske učinkovitosti i promoviranja proizvodnje električne energije iz OIE.
15. Realiziranje mjera energijske učinkovitosti i promoviranja proizvodnje električne energije iz OIE iz stavka (6) ovog članka će provoditi Fond za zaštitu okoliša Federacije Bosne i Hercegovine.
16. Troškovi poticanja proizvodnje električne energije iz OIEiUK za postrojenja na otpad ne mogu biti veći od 5% od ukupnog iznosa naknade za poticanje.
17. Postrojenja na otpad mogu isključivo koristiti otpad nastao na području Bosne i Hercegovine.

**Članak** **28.**

(Uređenje međusobnih odnosa između Operatora za OIEiUK i opskrbljivača)

1. Operator za OIEiUK propisuje standardni model ugovora o uređenju međusobnih odnosa sa opskrbljivačima koji opskrbljuju kupce iz Federacije BiH.
2. Ugovor iz stavka (1) ovog članka, između ostalog, sadrži odredbe vezane za obvezu prikupljanja fakturirane naknade za poticanje OIE, doznačavanje sredstava na račun Operatora za OIEiUK, dostavu podataka o finalnoj potrošnji električne energije krajnjih kupaca, međusobna prava i obveze u svezi sa preuzimanjem, obračunom i naplatom pripadajuće količine električne energije proizvedene iz OIE, obvezu opskrbljivača da izda Operatoru za OIEiUK bankarsku garanciju radi osiguranja naplate.

**Članak** **29.**

(Vrste poticaja)

1. Proizvođač iz OIE može ostvariti pravo na jednu od sljedećih vrsta poticaja za proizvodnju električne energije iz obnovljivih izvora:
2. pravo na poticaj na temelju garantirane otkupne cijene za mala postrojenja koja koriste energiju sunčevog zračenja, energiju vjetra, energiju biomase ili bioplina,
3. pravo na poticaj na temelju premije utvrđene procesom aukcije za velika postrojenja.
4. pravo na poticaj za proizvodnju električne energije iz geotermalne energije.
5. Pravo na poticaj iz točke a) stavak (1) ovog članka ostvaruje jedan ili više najpovoljnijih ponuđača u postupku FIT aukcije i pravo na poticaj iz točke b) stavak (1) ovog članka ostvaruje jedan ili više najpovoljnijih ponuđača u postupku FIP aukcije.
6. Operator za OIEiUK, uz suglasnost Ministarstva, donosi Pravilnik o aukcijama kojim se najmanje propisuju:
7. postupci u procesu organiziranja i provođenja FIT aukcija i FIP aukcija,
8. rokovi u postupku provođenja aukcija,
9. kriterijumi u postupku pretkvalificiranja,
10. javni poziv pretkvalificiranim ponuđačima da dostave ponude za aukciju,
11. kriterijumi i način imenovanja povjerenstva za provođenja aukcija,
12. dostava i sadržaj ponuda i bankovnih garancija za ponude,
13. način provjere potpunosti i valjanosti ponuda,
14. rangiranje ponuda,
15. sadržaj odluka, zapisnika i izvješća iz postupka aukcija,
16. način i sadržaj javne objave rezultata i aukcije,
17. oblik i način predaje garancija za dobro izvršenje ugovora od strane pobjednika aukcija,
18. monitoring izvršenja obveza iz predugovora i ugovora,
19. poništavanje i ponavljanje aukcije,
20. ostale odredbe bitne za provođenje postupaka aukcija.
21. Pravilnikom o aukcijama iz stavka (3) ovog članka, Operator za OIEiUK može utvrditi elektronski postupak aukcija i e-aukciju za dodjelu prava iz stavka (1) ovog članka.

**Članak 30.**

(Posebne mjere za poticanje korištenja OIE za grijanje i hlađenje)

1. Vlada Federacije, na prijedlog Ministarstva, može uvesti slijedeće dopunske poticajne mjere:
2. olakšice za domaću proizvodnju i nabavku opreme koja se koristi za potrebe grijanja i hlađenja uporabom OIE, kao što su solarni kolektori za pripremu tople vode, dizalice topline za korištenje aerotermalne, geotermalne i hidrotermalne energije, itd.
3. kreiranje lokalnog tržišta toplinske energije proizvedene iz OIE uvođenjem registra garancije podrijetla toplinske energije i uvođenjem obveze velikim potrošačima toplinske energije (industrijskim i gradskim toplanama) da dio toplinske energije mora biti proizveden iz OIEiUK.
4. druge poticajne mjere sukladno planskim dokumentom za energiju i klimu u Federaciji.
5. Federalni ministar donosi Pravilnik o učinkovitoj kogeneraciji kojim će se najmanje propisati:
6. vrste tehnologija kogenerativnih postrojenja,
7. učešće primarnih goriva,
8. izračun električne energije iz kogenerativnih postrojenja,
9. metodologija utvrđivanja učinkovitosti postupka kogeneracije.

**Članak 31.**

(Posebne mjere za poticanje korištenja OIE u transportu)

1. Vlada Federacije, na prijedlog Ministarstva, donosi Uredbu o vrstama, sadržaju i kvaliteti biogoriva u gorivima za motorna vozila kojom regulira sljedeće:
2. minimalno učešće biogoriva u smjesi goriva koje se prodaje krajnjim korisnicima,
3. procedure kojim opskrbljivači goriva mogu dokazati ispunjenje obveze propisane ovom uredbom,
4. kaznene mjere za opskrbljivače koji ne ispunjavaju obveze propisane ovom uredbom.
5. Vlada Federacije, na prijedlog Ministarstva, donosi programe za razvoj elektromobilnosti i uporabe energije iz OIEiUK u saobraćaju.

**POGLAVLJE VIII – POSTUPAK AUKCIJA**

**Članak 32.**

(Postupak FIT aukcije)

1. Pravo na poticaj iz članka 29. stavak (1) točka a) ovog zakona ostvaruju najpovoljniji ponuđači u postupku FIT aukcije kojeg priprema i provodi Operator za OIEiUK, sukladno Pravilniku o aukcijama iz članka 29. stavak (3) ovog zakona.
2. Postupak FIT aukcije iz stavka (1) ovog članka se provodi svake godine, sukladno opsegu tehnoloških kvota za mala postrojenja definiranih Uredbom o kvotama iz članka 24. stavak (1) i Odlukom o raspodjeli tehnoloških kvota za tekuću godinu iz članka 24. stavak (6) ovog zakona.
3. Uvjetni kriterijum za sudjelovanje ponuđača u postupku FIT aukcije je dostavljanje odobrenja za gradnju izdanog od strane nadležnog organa ili uvjerenje nadležnog organa da isto nije potrebito.
4. Operator za OIEiUK provodi slijedeće aktivnosti u postupku FIT aukcije:
5. provjerava ispunjenosti uvjeta za pokretanje postupka FIT aukcije,
6. donosi odluku o pokretanju postupka FIT aukcije,
7. upućuje javni poziv za podnošenje zahtjeva za sudjelovanje u postupku FIT aukcije, kojim između ostalog definira krajnji rok za predaju zahtjeva za FIT aukciju, te kriterijume za sudjelovanje u postupku FIT aukcije,
8. donosi odluku kojom utvrđuje spisak kandidata koji su zadovoljili kriterijume iz javnog poziva iz točke c) stavka (4) ovog članka, koju javno objavljuje na svojoj internet stranici i dostavlja svim podnosiocima zahtjeva i Regulatornoj komisiji,
9. upućuje obavijest o vremenu i načinu održavanja FIT aukcije,
10. utvrđuje i objavljuje rezultate FIT aukcije,
11. provodi ostale aktivnosti sukladno Pravilnikom o aukcijama.

**Članak 33.**

(Pripreme FIT aukcije)

1. Operator za OIEiUK, sukladno Uredbi o kvotama i Pravilnikom o aukcijama donosi Odluku o pokretanju postupka FIT aukcije, koja između ostalog sadrži:
2. predmet FIT aukcije,
3. maksimalne vrijednosti garantiranih otkupnih cijena utvrđenih od strane Regulatorne komisije,
4. obvezu objavljivanja javnog poziva za dostavu ponuda,
5. instrument garancije ozbiljnosti ponude u iznosu od 1% od ukupne investicije,
6. rok za podnošenje ponuda,
7. kriterijum za poništavanje i ponavljanje FIT aukcije,
8. kriterijumi za provođenje FIT aukcije,
9. ostale bitne elemente, utvrđene Pravilnikom o aukcijama.
10. Operator za OIEiUK, na temelju odluke iz stavka (1) ovog članka, imenuje predsjednika i članove Povjerenstva za provođenje postupka FIT aukcije, njihovih zamjenika, kao i po potrebi, angažiranje vanjskih stručnjaka.
11. Operator za OIEiUK objavljuje odluku iz stavka (1) ovog članka i javni poziv iz članka 32. stavak (4) točka c) na svojoj internet stranici, a obavijest o javnom pozivu u najmanje dva dnevna lista koja su dostupna u Federaciji. Operator za OIEiUK može osigurati dodatne instrumente s ciljem osiguranja transparentnosti postupka.
12. Ukoliko je zbroj količina energije iskazanih u svim ponudama koje su zadovoljile kriterijume javnog poziva manji od opsega tehnoloških kvota koje su predmet FIT aukcije, pobjednici aukcije su svi ponuđači.
13. Ukoliko je zbroj količina energije iskazanih u svim ponudama koje su zadovoljile kriterijume javnog poziva veći od opsega tehnoloških kvota koje su predmet FIT aukcije, Operator za OIEiUK je dužan sprovesti izvršenje FIT aukcije.

**Članak 34.**

(Izvršenje FIT aukcije)

1. Operator za OIEiUK, na svojoj internet stranici kao i putem elektroničke pošte, obavještava sve kandidate koji su zadovoljili kriterijume iz javnog poziva o datumu održavanja, terminu početka i završetka dostavljanja ponuda na FIT aukciji, najmanje sedam dana prije datuma održavanja FIT aukcije.
2. Operator za OIEiUK osigurava tehničke uvjete za održavanje FIT aukcije.
3. Kriterijum za izbor najpovoljnijih ponuda je najniža ponuđena garantirana otkupna cijena, ukoliko se ponuđena količina energije u potpunosti uklapa u tehnološke kvote koje su predmet FIT aukcije.
4. Pobjednici FIT aukcije se određuju na način da se ponude koje su zadovoljile kriterijume iz javnog poziva rangiraju na slijedeći način:
5. prema iznosu ponuđene garantirane cijene iz ponude, od najmanje prema najvećoj,
6. za ponude sa istom ponuđenom garantiranom cijenom, prema instaliranoj snazi postrojenja od najmanje prema najvećoj,
7. za ponude sa istom ponuđenom garantiranom cijenom i istoj instaliranoj snazi postrojenja, prema vremenu zaprimanja ponude, gdje prednost imaju ranije zaprimljene ponude.
8. Operator za OIEiUK donosi Odluku o pobjednicima FIT aukcije na temelju Izvješća o izvršenju FIT aukcije kojeg sačinjava povjerenstvo iz članka 33. stavak (2) ovog zakona .
9. Odluku iz stavka (5) ovog članka, Operator za OIEiUK dostavlja Ministarstvu, Regulatornoj komisiji, svim kandidatima koji su zadovoljili kriterijume iz javnog poziva, te istu objavljuje na svojoj internet stranici.
10. Na temelju odluke iz stavka (5) ovog članka, Operator za OIEiUK utvrđuje status potencijalno privilegiranog proizvođača i pravo na zaključenje predugovora o otkupu električne energije po garantiranim otkupnim cijenama.
11. Akti Operatora za OIEiUK doneseni u postupku FIT aukcija su konačni.
12. Ministarstvo vrši monitoring postupka FIT aukcije.

**Članak 35.**

(Postupak FIP aukcije)

1. Pravo na poticaj, iz članka 29. stavak (1) točka b) ovog zakona ostvaruju najpovoljniji ponuđači, u postupku FIP aukcije koju priprema i provodi Operator za OIEiUK, sukladno Pravilniku o aukcijama.
2. Postupak aukcije iz stavka (1) ovog članka provodi se u opsegu predviđenom Uredbom o kvotama za velika postrojenja za svaki primarni izvor posebice, a održavaće se najmanje jednom u dvije godine.
3. Uvjetni kriterijum iz članka 29. stavak (3) točka c) ovog zakona za sudjelovanje ponuđača u postupku FIP aukcija je dostavljanje važeće urbanističke dozvole/lokacijske dozvole ili Uvjerenje nadležnog organa da ista nije potrebna, dokaz o pravu gradnje i procjena uticaja na okoliš sukladno važećim propisima.
4. Operator za OIEiUK provodi slijedeće aktivnosti u postupku FIP aukcije:
5. pribavlja sve suglasnosti i provjerava ispunjenost uvjeta za pokretanje postupka FIP aukcije,
6. donosi Odluku o pokretanju postupka FIP aukcije,
7. upućuje javni poziv za podnošenje zahtjeva za sudjelovanje u postupku pretkvalificiranja,
8. donosi Odluku o rezultatima pretkvalificiranja, kojom utvrđuje spisak kandidata koji su zadovoljili kriterijume iz javnog poziva iz točke c) ovog stavka, koju javno objavljuje na svojoj internet stranici i dostavlja svim podnosiocima zahtjeva i Regulatornoj komisiji,
9. sukladno odluci iz točke d) ovog stavka, upućuje poziv kandidatima koji su zadovoljili kriterijume iz postupka predkvalificiranja, za dostavljanje ponuda, koji uključuju dostavljanje garancija za ponude,
10. utvrđuje i objavljuje rezultate aukcije,
11. provodi ostale aktivnosti sukladno Pravilniku o aukcijama.

**Članak 36.**

(Pripreme FIP aukcije)

1. Na temelju Uredbe o kvotama i Pravilnika o aukcijama Operator za OIEiUK donosi Odluku o pokretanju postupka aukcije, koja između ostalog sadrži:
2. predmet FIP aukcije,
3. granične vrijednosti fiksne premije za svaku vrstu postrojenja utvrđene od strane Regulatorne komisije,
4. instrument garancije ozbiljnosti ponude u iznosu od 1% od ukupne investicije,
5. kriterijumi za poništavanje i ponavljanje aukcije,
6. kriterijumi u postupku pretkvalificiranja,
7. ostale bitne elemente, utvrđene Pravilnikom o aukcijama.
8. Operator za OIEiUK, na temelju odluke iz stavka (1) ovog članka, imenuje predsjednika i članove Povjerenstva za provođenje postupka FIP aukcije, njihove zamjenike, kao i eventualno angažiranje vanjskih stručnjaka.
9. Operator za OIEiUK objavljuje odluku iz stavka (1) ovog članka i javni poziv za podnošenje zahtjeva za sudjelovanje u postupku pretkvalificiranja na svojoj internet stranici, a obavijest o javnom pozivu u najmanje dva dnevna lista koja su dostupna u Federaciji BiH. Operator može osigurati dodatne instrumente s ciljem osiguranja transparentnosti postupka.
10. Javni poziv iz stavka (3) ovog članka sadržava rok za podnošenje ponuda u postupku predkvalificiranja.

**Članak 37.**

(Izvršenje FIP aukcije)

1. Na temelju Odluke o rezultatima pretkvalificiranja iz članka 35. stavak (4) točka d), Operator za OIEiUK upućuje poziv uspješnim predkvalifikantima za dostavu ponuda, koji između ostalog propisuje krajnji rok za dostavu ponuda.
2. Kriterijum za rangiranje ponuda je najniža ponuđena fiksna premija i ponude se rangiraju.
3. U slučaju kada je zbir ponuđene proizvodnje iz dostavljenih ponuda koji su zadovoljili kriterijume iz javnog poziva aukcije veći od definiranog opsega aukcija, dobitnici se određuju na slijedeći način:
4. prema iznosu ponuđene fiksne premije, od najmanje prema najvećoj,
5. za ponude sa istom ponuđenom fiksnom premijom, prema instaliranoj snazi postrojenja od najmanje prema najvećoj,
6. za ponude sa istom ponuđenom fiksnom premijom i istoj instaliranoj snazi postrojenja, prema vremenu zaprimanja ponude, gdje prednost imaju ranije zaprimljene ponude.
7. Operator za OIEiUK donosi Odluku o pobjednicima aukcije na temelju Izvješća o izvršenju aukcije kojeg sačinjava povjerenstvo iz članka 36. stavak (2).
8. Odluku iz stavka (4) ovog članka, Operator za OIEiUK dostavlja Ministarstvu, Regulatornoj komisiji, svim uspješnim predkvalifikantima koji su dostavili ponude, te istu objavljuje na svojoj internet stranici.
9. Na temelju odluke iz stavka (4) ovog članka, Operator za OIEiUK utvrđuje status potencijalno privilegiranog proizvođača i pravo na zaključenje Predugovora o dodjeli fiksne premije.
10. Akti Operatora za OIEiUK doneseni u postupku FIP aukcija su konačni.
11. Ministarstvo vrši monitoring postupka FIP aukcije.

**Članak 38.**

(Status potencijalnog privilegiranog proizvođača)

Status Potencijalno priviligiranog proizvođača u smislu članka 29. stavak (1) stiče se rješenjem Operatora za OIEiUK, a na temelju rezultata aukcije.

**Članak 39.**

(Status privilegiranog proizvođača)

1. Pravo na stjecanje statusa Privilegiranog proizvođača električne energije, u smislu ovog zakona, ima kvalificirani proizvođač električne energije iz OIEiUK, koji je prethodno stekao status potencijalno privilegiranog proizvođača i zaključio predugovor sa Operatorom za OIEiUK.
2. Zahtjev za dobijanje statusa privilegiranog proizvođača podnosi se Operatoru za OIEiUK uz odgovarajuće dokaze sukladno važećim zakonskim propisima koji reguliraju ovu oblast.
3. Rješavajući po zahtjevu iz stavka (2) ovog članka Operator za OIEiUK provjerava ispravnost podataka, ispunjenost kriterijuma, koja uključuje ispunjenost uvjeta iz predugovora i u roku od 30 dana od dana podnošenja zahtjeva obaviještava podnosioca zahtjeva o svojoj odluci.
4. Ukoliko podnosilac zahtjeva iz stavka (1) ovog članka nema status Potencijalno privilegovanog proizvođača, zahtjev za sticanje statusa privilegovanog proizvođača se odbija.
5. Rješavajući po zahtjevu iz stavka (1) ovog članka Operator za OIEiUK donosi odluku koja može biti:
6. pozitivna, ukoliko postrojenje zadovoljava sve kriterijume i uvjete propisane zakonom, podzakonskim aktima i odredbama Predugovora zaključenog sa Operatorom za OIEiUK.
7. negativna, ukoliko postrojenje ne zadovoljava sve kriterijume ili uvjete propisane zakonom, podzakonskim aktima i odredbama Predugovora zaključenog sa Operatorom za OIEiUK.
8. Podnosilac zahtjeva koji od Operatora za OIEiUK po zahtjevu iz stavka (2) ovog članka dobije pozitivan odgovor, rješenjem Operatora za OIEiUK stječe status privilegiranog proizvođača i pravo potpisivanja ugovora o otkupu električne energije po garantiranim otkupnim cijenama, odnosno ugovora o dodjeli fiksne premije sa Operatorom za OIEiUK.
9. Privilegirani proizvođač, pored pogodnosti iz članka 26. ovog zakona, ostvaruje pravo na jednu od vrsta poticaja sukladno članku 29. stavak (1) ovog zakona tokom razdoblja od 12 godina što je definirano ugovorom o otkupu električne energije, odnosno ugovorom o premiji sa Operatorom za OIEiUK.

**POGLAVLJE IX – TRANSPARENTNOST I INFORMIRANJE JAVNOSTI**

**Članak 40.**

(Transparentnost)

1. Ministarstvo, Regulatorna komisija i Operator OIEiUK, svatko u okviru svojih nadležnosti, vrše informiranje javnosti o poticajnim mjerama za OIEiUK.
2. Ministarstvo i Operator za OIEiUK razvijaju odgovarajuće edukativne programe, javne i stručne rasprave, radionice i obuke kako bi informacije o korištenju OIEiUK kao i ostale praktične informacije, blagovremeno stigle do zainteresiranih strana i građana u Federaciji.

**Članak 41.**

(Obveze u pogledu javnosti postupka)

1. S ciljem osiguranja transparentnih postupaka dodjele statusa privilegiranog/potencijalog privilegiranog proizvođača, Operator za OIEiUK na svojoj internet stranici javno objavljuje sljedeće:
2. informacije o tehnološkim kvotama i opsegu aukcija za sve vrste postrojenja koja koriste OIEiUK sa ažurnim pokazateljima popunjenosti tehnoloških kvota i opsega aukcija,
3. registar proizvođača/investitora koji su dobili status privilegiranog/potencijalnog privilegiranog proizvođača koji uključuje temeljne tehničke informacije,
4. informacije u svezi postupka aukcija,
5. Izvješće o prikupljenim i utrošenim sredstvima iz naknade za poticanje za prethodnu godinu do 31.03. tekuće godine.
6. Ažuriranje informacija iz stavka (1) ovog članka se vrši najkasnije u roku od 30 dana od nastanka promjene.
7. S ciljem osiguranja transparentnih postupaka dodjele statusa privilegiranog/potencijalog privilegiranog proizvođača, Operator za OIEiUK na svojoj internet stranici javno objavljuje i informacije na kvartalnoj razini u svezi doprinosa prosumera.
8. S ciljem osiguranja transparentnih postupaka u svezi realiziranja mjera energijske učinkovitosti i promoviranja proizvodnje električne energije iz OIE iz članka 27. stavak (6), Fond za zaštitu okoliša Federacije Bosne i Hercegovine Operatoru za OIEiUK dostavlja Izvješće o utrošenim sredstvima iz članka 27. stavak (6) za prethodnu godinu do 31.02. tekuće godine.

**POGLAVLJE X – GARANTIRANE OTKUPNE CIJENE I PREMIJE**

**Članak 42.**

(Metodologija za utvrđivanje maksimalnih garantiranih otkupnih cijena,

utvrđivanje referentne cijene, zamjenske tržišne cijene i granične vrijednosti fiksnih premija)

1. Regulatorna komisija donosi Pravilnik o metodologiji utvrđivanja maksimalnih vrijednosti garantiranih otkupnih cijena, zamjenske tržišne cijene i graničnih vrijednosti fiksnih premija.
2. Pravilnikom iz stavka (1) ovog članka se najmanje propisuje:
3. metodologija utvrđivanja maksimalnih vrijednosti garantiranih otkupnih cijena,
4. metodologija utvrđivanja graničnih vrijednosti fiksnih premija,
5. metodologija za određivanje gornje i donje granice prihoda za poticanje,
6. metodologija za određivanje gornje i donje granične otkupne cijene,
7. metodologija za utvrđivanje referentne cijene,
8. metodologija za utvrđivanje zamjenske tržišne cijene.
9. Pri izradi metodologija iz stavka (2) ovog članka u obzir se uzima:
10. oblik primarne energije,
11. ugovoreno razdoblje otkupa energije ili dodjele premije od 12 godina,
12. tehnologija koja se koristi,
13. instalirana snaga postrojenja.
14. Maksimalne garantirane otkupne cijene, granične vrijednosti fiksnih premija, gornja i donja granica prihoda za poticanje, gornja granična otkupna cijena, donja granična otkupna cijena, referentna cijena i zamjenska tržišna cijena se utvrđuju uvažavajući:
15. ciljeve iz članka 2. ovog zakona,
16. procjenu raspoloživih primarnih izvora i potencijala kao i moguću godišnju proizvodnju,
17. utjecaj koji će naknada za poticanje proizvodnje iz postrojenja OIEiUK imati na krajnje korisnike,
18. cijene na tržištu koje postrojenje može postići u konkurentskim uvjetima,
19. projekcije razvoja tehnologija i očekivane troškove izgradnje.
20. Gornja granična otkupna cijena predstavlja količnik gornje granice prihoda za poticanje i planirane proizvodnje postrojenja u razdoblju od 12 godina.
21. Donja granična otkupna cijena predstavlja količnik donje granice prihoda za poticanje i planirane proizvodnje postrojenja u razdoblju od 12 godina.
22. Ukoliko je zbroj fiksne premije i tržišne cijene/zamjenske tržišne cijene veći od gornje granične otkupne cijene, fiksna premija se umanjuje na način da zbroj bude jednak gornjoj graničnoj otkupnoj cijeni, gdje fiksna premija ne može imati negativnu vrijednost.
23. Ukoliko je zbroj fiksne premije i tržišne cijene/zamjenske tržišne cijene manji od donje granične otkupne cijene, fiksna premija se povećava na način da zbroj bude jednak donjoj graničnoj otkupnoj cijeni.
24. Zamjenska tržišna cijena se utvrđuje na mjesečnoj razini.

**Članak 43.**

(Utvrđivanje maksimalnih garantiranih otkupnih cijena, graničnih fiksnih premija,

gornje i donje granice prihoda za poticanje, gornje i donje granične otkupne cijene)

1. Regulatorna komisija, na temelju Pravilnika iz članka 42. stavak (1), do kraja listopada kalendarske godine za narednu godinu, Ministarstvu dostavlja prijedlog izračuna i vrijednosti maksimalnih garantiranih otkupnih cijena i graničnih vrijednosti fiksnih premija, gornje i donje granice prihoda za poticanje, gornje i donje granične otkupne cijene.
2. Vlada Federacije, na prijedlog Ministarstva donosi Odluku o vrijednostima maksimalnih garantiranih otkupnih cijena, graničnih fiksnih premija, gornje i donje granice prihoda za poticanje, gornje i donje granične otkupne cijene.

**POGLAVLJE XI – OTKUP ELEKTRIČNE ENERGIJE**

**Članak** **44.**

(Predugovor i Ugovor o otkupu električne energije)

1. Operator za OIEiUK će usvojiti standardne modele predugovora za otkup električne energije i ugovora o otkupu električne energije od potencijalnih privilegiranih i privilegiranih proizvođača.
2. Potencijalni privilegirani proizvođač, koji želi da za postrojenje za proizvodnju električne energije iz OIE koje gradi ostvari pravo na poticaj sukladno članku 29. stavak (1) točka a) ovog zakona, ima pravo zaključiti predugovor za otkup električne energije a privilegirani proizvođač, koji ostvaruje pravo sukladno članku 29. stavak (1) točka a) ovog zakona, ugovor o otkupu električne energije sa Operatorom za OIEiUK po garantiranoj otkupnoj cijeni utvrđenoj sukladno ovom zakonu.
3. Predugovor minimalno sadrži odredbe vezane za garantiranu otkupnu cijenu, razdoblje trajanja predugovora, maksimalno dozvoljeno vrijeme izgradnje postrojenja, obveze potencijalnog privilegiranog proizvođača vezano za priključenje postrojenja na mrežu i tehničke podatke o postrojenju i planiranoj proizvodnji.
4. Ukoliko potencijalni privilegovani proizvođač ne završi izgradnju postrojenja i priključak na elektroenergetsku mrežu u vremenu naznačenom u predugovoru ili u dodatnom vremenu u slučaju utvrđene administrativne barijere, predugovor se raskida i na osnovu odluke Operatora za OIEiEK investitor gubi status potencijalnog privilegovanog proizvođača bez prava da potražuje povrat instrumenata garancije iz čl. 33. i 36. ovog Zakona.
5. Ugovorom o otkupu električne energije se, između ostalog, obvezno definirae garantirana otkupna cijena, razdoblje trajanja ugovora utvrđen ovim zakonom, tehnički podaci o postrojenju i planiranoj proizvodnji, odstupanje od prijavljenog plana proizvodnje, kao i obveze u pogledu dostavljanja podataka Operatoru za OIEiUK kao i ugovorna kazna.
6. Ugovor o otkupu električne energije zaključuje se na razdoblje od 12 godina od dana stjecanja statusa privilegiranog proizvođača.
7. Nakon isteka ugovorenog razdoblja privilegirani proizvođač gubi pravo na otkup električne energije po garantiranoj cijeni.
8. Privilegirani proizvođač ima pravo raskinuti Ugovor o otkupu električne energije o čemu mora obavijestiti Operatora za OIEiUK najkasnije tri mjeseca prije planiranog datuma raskida Ugovora, uz prethodno naplaćivanje ugovorne kazne.
9. Privilegirani proizvođač električne energije gubi pravo na otkup proizvedene električne energije u sljedećim slučajevima:
10. raskid Ugovora o otkupu električne energije, ukoliko proizvodno postrojenje i/ili privilegirani proizvođač prestane ispunjavati uvjete odnosno obveze predviđene ugovorom,
11. prestanak statusa privilegiranog proizvođača električne energije.
12. Danom raskida Ugovora o otkupu električne energije privilegirani proizvođač, na temelju odluke Operatora za OIEiUK, gubi status privilegiranog proizvođača.
13. Nakon raskida Ugovora o otkupu električne energije, kvalificirani proizvođač nema pravo da za isto postrojenje ponovno zatraži status privilegiranog proizvođača.

**Članak** **45.**

(Predugovor i ugovor o dodjeli premije)

1. Operator za OIEiUK će usvojiti standardni model predugovora o premiji i ugovora o premiji.
2. Potencijalni privilegirani proizvođač, koji želi da za postrojenje za proizvodnju električne energije iz OIE koje gradi ostvari pravo na poticaj sukladno članku 29. stavak (1) točka b), ima pravo zaključiti predugovor o premiji, a privilegirani proizvođač, koji ostvari pravo sukladno članku 30. stavak (1) točke b), ugovor o premiji sa Operatorom za OIEiUK po premiji utvrđenoj sukladno ovom zakonu.
3. Predugovor o premiji minimalno sadrži odredbe vezane za premiju, razdoblje trajanja predugovora, maksimalno dozvoljeno vrijeme izgradnje postrojenja, obveze potencijalnog privilegiranog proizvođača vezano za priključenje postrojenja na mrežu i tehničke podatke o postrojenju i planiranoj proizvodnji.
4. Ukoliko potencijalno privilegirani proizvođač ne završi izgradnju postrojenja i priključak na elektroenergetsku mrežu u vremenu naznačenom u predugovoru, predugovor o premiji se raskida i na temelju odluke Operatora za OIEiUK, investitor gubi status potencijalnog privilegiranog proizvođača bez prava da potražuje povrat instrumenata garancije iz čl. 33. i 36. ovog zakona, osim u slučajevima ukoliko se radi o administrativnim barijerama.
5. Ugovorom o premiji se, minimalno definira premija, razdoblje trajanja ugovora utvrđen ovim zakonom, tehnički podaci o postrojenju i planiranoj proizvodnji, odstupanje od prijavljenog plana proizvodnje, kao i obveze u pogledu dostavljanja podataka Operatoru za OIEiUK kao i ugovorna kazna.
6. Ugovor o premiji se zaključuje na razdoblje od 12 godina od dana stjecanja statusa privilegiranog proizvođača.
7. Nakon isteka ugovorenog razdoblja privilegirani proizvođač gubi pravo na premiju.
8. Privilegirani proizvođač ima pravo raskinuti Ugovor o premiji, o čemu mora obavjestiti Operatora za OIEiUK najkasnije tri mjeseca prije planiranog datuma raskida Ugovora o premiji, uz prethodno naplaćivanje ugovorne kazne.
9. Privilegirani proizvođač električne energije gubi pravo na isplatu premije u sljedećim slučajevima:
10. raskid ugovora o premiji, ukoliko proizvodno postrojenje i/ili privilegirani proizvođač prestane ispunjavati uvjete odnosno obveze predviđene ugovorom o premiji,
11. prestanak statusa privilegiranog proizvođača električne energije.
12. Danom raskida Ugovora o premiji privilegirani proizvođač, na temelju odluke Operatora za OIEiUK, gubi status privilegiranog proizvođača.
13. Nakon raskida Ugovora o premiji kvalificirani proizvođač nema pravo da za isto postrojenje ponovno zatraži status privilegiranog proizvođača.

**POGLAVLJE XII – PROIZVODNJA ZA VLASTITE POTREBE**

**Članak 46.**

(Sheme opskrbe prosumera)

1. Krajnji kupac ima pravo da priključi elektranu koja koristi obnovljive izvore energije na unutarnje električne instalacije svog objekta za potrebe vlastite potrošnje.
2. Instalirana snaga elektrane, u slučaju primjene shema opskrbe neto mjerenja ili neto obračuna, ne može biti veća od odobrene priključne snage objekta krajnjeg kupca.
3. Krajnji kupac stječe status prosumera priključenjem elektrane iz stavka (1) ovog članka na unutarnje električne instalacije svog objekta i reguliranjem ugovornih odnosa sa nadležnim Operatorom distribucijskog sustava i opskrbljivačem, te ima prava i obveze iz ovog zakona i zakona kojim je uređena oblast električne energije.
4. Prosumeri imaju pravo na korištenje sheme opskrbe neto obračuna.
5. Prosumeri iz kategorije kućanstava odobrene priključne snage do 10,8 kW, imaju pravo na izbor sheme opskrbe neto mjerenja u razdoblju od 10 godina nakon čega ostvaruju pravo na shemu opskrbe neto obračuna ili pravo na korištenje sheme opskrbe neto obračuna.
6. Vlasnik elektrane za vlastite potrebe prosumera može biti i treća strana, uz zaključenje posebnog sporazuma sa krajnjim kupcem za čije potrebe je elektrana priključena.

**Članak 47.**

(Mjerenje i dostava podataka)

1. Operator distribucijskog sustava vrši mjerenje količina predate i preuzete električne energije na mjestu priključenja prosumera, kao i mjerenje količina proizvedene električne energije na mjestu priključenja elektrane za vlastite potrebe na unutarnje instalacije prosumera.
2. Mjerenje na mjestu priključenja prosumera vrši se dvosmjernim brojilom aktivne električne energije.
3. Prosumer je dužan omogućiti ovlaštenim licima operatora distribucijskog sistema pristup mjernim uređajima i električnim instalacijama.
4. Operator distribucijskog sustava na mjesečnoj razini dostavlja opskrbljivaču podatke o obračunskim mjernim veličinama registriranim na mjestu priključenja prosumera.
5. Operator distribucijskog sustava na kvartalnoj razini dostavlja Regulatornoj komisiji i Operatoru za OIEiUK podatke o ukupno proizvedenoj električnoj energiji prosumera.

**Članak 48.**

(Sheme neto mjerenja i neto obračuna)

1. Osnovica za obračun preuzete i predate električne energije je neto stanje dvosmjernog mjernog uređaja na mjestu priključenja prosumera u obračunskom razdoblju koji iznosi jedan mjesec.
2. Ukoliko je tijekom obračunskog razdoblja prosumer preuzeo više električne energije nego što je predao u mrežu, prosumer plaća razliku između preuzete i predate električne energije sukladno ugovorenom cijenom za opskrbu.
3. Ukoliko je tijekom obračunskog razdoblja prosumer predao više električne energije u mrežu nego što je preuzeo, razlika između predate i preuzete električne energije se prenosi u naredno obračunsko razdoblje u korist prosumera i to:
4. kod primjene sheme neto mjerenja u vidu energetskog kredita izraženo u kWh ili,
5. kod primjene sheme neto obračuna u vidu monetarnog kredita izraženo u KM.
6. Energetski i monetarni kredit se utvrđuju za svako obračunsko razdoblje.
7. Energetski i monetarni kredit se poništavaju nakon prvog kvartala tekuće godine i prosumer nema pravo na naknadu za neiskorišteni energetski ili monetarni kredit iz prethodnog obračunskog razdoblja.
8. Kod primjene sheme neto mjerenja, pri izračunu razlika između predate i preuzete električne energije za obračunsko razdoblje iz stavka (3) ovog članka, u obzir se uzima i energetski kredit iz prethodnog obračunskog razdoblja.
9. Kod primjene sheme neto obračuna, pri obračunu razlika između predate i preuzete električne energije za obračunsko razdoblje iz stavka (3) ovog članka, u obzir se uzima i monetarni kredit iz prethodnog obračunskog razdoblja.
10. Vrijednost monetarnog kredita predstavlja proizvod energetskog kredita i jedinične cijene koja odgovara jediničnoj cijeni komponente energije sadržane u maloprodajnoj cijeni opskrbljivača umanjene za 5%.

**Članak 49.**

(Prosumeri koji djeluju zajednički)

1. Kupci iz kategorije kućanstva i komercijalni kupci čiji su objekti locirani unutar iste zgrade ili stambenog kompleksa imaju pravo da djeluju zajednički kao prosumeri.
2. Kupci iz prethodnog stavka ugovorom reguliraju međusobne odnose, uključujući pripadajući udio instalirane snage elektrane i proizvodnje svakog kupca pojedinačno.
3. Prosumeri koji djeluju zajednički ostvaruju pravo na primjenu neto mjerenja ili neto obračuna sukladno iznosu pripadajuće instalirane snage elektrane tog prosumera.
4. Operator distribucijskog sustava i subjekt koji predstavlja kupce koji zajednički proizvode električnu energiju zaključuju ugovor kojim se uređuju pravila raspodjele električne energije i vremensko razdoblje za alokaciju energije.
5. Prosumeri koji djeluju zajednički zadržavaju svoja prava i obveze kao krajnji kupci, pri čemu ne smiju biti predmet neopravdanih ili diskriminatornih uvjeta i procedura koje sprečavaju njihovo sudjelovanje u zajedničkoj proizvodnji.
6. Elektrana za vlastite potrebe prosumera koji djeluju zajednički priključuje se preko zasebnog priključka sa pripadajućim obračunskim mjernim mjestom.
7. Mjerna mjesta krajnjih kupaca koji sudjeluju u zajedničkoj proizvodnji i mjerno mjesto elektrane za vlastite potrebe opremaju se pametnim mjernim uređajima.
8. Instalirana snaga elektrane, u slučaju prosumera koji djeluju zajednički, ne može biti veća od zbroja odobrenih priključnih snaga pojedinačnih krajnjih kupaca.
9. Operator distribucijskog sustava vrši alokaciju proizvedene električne energije između prosumera koji djeluju zajednički.

**Članak 50.**

(Pravilnik o proizvodnji električne energije za vlastite potrebe)

Regulatorna komisija donosi Pravilnik o proizvodnji električne energije za vlastite potrebe, kojim se bliže propisuje:

1. način i uvjeti stjecanja statusa prosumera i prosumera koji djeluju zajednički,
2. djelovanje prosumera i prosumera koji djeluju zajednički,
3. postupci operatora distribucijskog sustava u realiziranju neto mjerenja i neto obračuna,
4. primjena ograničenja instalirane snage elektrana za vlastite potrebe, pojedinačno i na razini sustava,
5. primjena neto mjerenja i neto obračuna i način postupanja u slučaju promjene opskrbljivača,
6. način utvrđivanja vrijednosti energetskog i monetarnog kredita,
7. sigurnosni i tehnički zahtjevi za instalacije elektrane,
8. vođenje evidencija i energetska statistika,
9. druga pitanja od značaja za implementiranje shema neto mjerenja i neto obračuna.

**Članak 51.**

(Programi informiranja i pojednostavljenje procedura za ishodovanje dozvola za prosumere)

1. Ministarstvo, Operator za OIEiUK i Operatori distribucijskog sustava će pripremiti i provoditi programe informiranja javnosti o procedurama koje se sprovode u postupku ishodovanja dozvola i dobijanja statusa prosumera.
2. Jedinice lokalne samouprave i kantonalne uprave su obvezne da harmoniziraju svoje postojeće, odnosno nove propise, s ciljem pojednostavljenja procedura prilikom ishodovanja dozvola za prosumere.
3. Operatori distributivnog sistema propisuju pojednostavljene procedure priključenja elektrane koja koristi obnovljive izvore energije na unutrašnje instalacije prosumera i sticanje statusa prosumera s ciljem pojednostavljenja postupaka.

**Članak 52.**

(Sufinanciranje izgradnje postrojenja prosumera)

1. Operator za OIEiUK će, prilikom izračuna potrebitih sredstava za sustav poticaja, planirati iznos u visini od najmanje 10% od planiranog ukupnog iznosa naknade za poticanje, koji će se koristiti za jednokratno sufinanciranje izgradnje postrojenja prosumera iz kategorije kućanstva.
2. Jednokratno sufinanciranje iz stavka (2) ovog članka propisati će se Programom o sufinanciranju prosumera iz kategorije kućanstva, a koji najmanje sadrži:
3. način dodjele jednokratnog sufinanciranja,
4. socijalni aspekt sufinanciranja,
5. visinu sufinanciranja,
6. kriterijume za sufinanciranje,
7. odredbe o ravnomjernom regionalnom sudjelovanju,
8. obvezu izvješćivanja od strane korisnika Programa,
9. ostale odredbe potrebne za funkcioniranje sufinanciranja.
10. Program iz stavka (2) ovog članka donosi Operator za OIEiUK, uz prethodnu suglasnost Vlade Federacije.

**POGLAVLJE XIII – ZAJEDNICE OBNOVLJIVE ENERGIJE**

**Članak 53.**

(Zajednice obnovljive energije)

1. S ciljem promoviranja i korištenja proizvodnje električne energije iz OIEiUK, Vlada Federacije i lokalne vlasti će podržati lokalne inicijative za razvoj zajednica obnovljivih izvora energije.
2. Zajednice obnovljive energije i njihovi članovi imaju pravo na:
3. proizvodnju, potrošnju, skladištenje, razmjenu i prodaju električne energije iz obnovljivih izvora, uključujući i kroz ugovore o otkupu energije iz obnovljivih izvora,
4. obvezan otkup električne energije u cijelosti ili djelimično po garantiranoj otkupnoj cijeni za mala postrojenja sukladno raspoloživim tehnološkim kvotama,
5. razmjenu, u okviru zajednice, električne energije koju proizvode proizvodne jedinice u vlasništvu te zajednice, sukladno drugim zahtjevima utvrđenim u ovom članku, te održavanju prava i obveza članova zajednice kao kupaca.
6. Sukladno članku 24. ovog zakona, zajednice obnovljive energije imaju pravo na minimalni udio tehnoloških kvota za mala postrojenja.

**Članak 54.**

(Pravilnik o zajednicama obnovljive energije)

1. Status zajednice obnovljive energije se stječe na temelju rješenja Federalnog ministra.
2. Ministarstvo vodi registar zajednica obnovljive energije.
3. Članovi zajednice trebaju ispunjavati slijedeće uvjete:
4. da imaju prebivalište ili sjedište na području općine u kojoj se izvodi projekt ili u općini čija se teritorija graniči sa teritorijom općine u kojoj se izvodi projekt,
5. da su na području jednog operatora distribucijskog sustava.
6. Federalni ministar donosi Pravilnik o zajednicama obnovljive energije kojim će se, između ostalog propisati:
7. osnivanje i način dodjele statusa zajednice obnovljive energije,
8. kriterijumi koje zajednice obnovljive enegije moraju ispunjavati radi ostvarivanja prava propisanih ovim zakonom,
9. udio dobiti koji se mora investirati u projekte od koristi za lokalnu zajednicu,
10. međusobni odnos članova zajednice obnovljive energije,
11. tehničke aspekte zajednice obnovljive energije,
12. način nadgledanja rada zajednice obnovljive energije,
13. druga pitanja koja se odnose na zajednice obnovljive energije.

**POGLAVLJE XIV – BALANSIRANJE**

**Članak 55.**

(Balansiranje)

1. Prosumeri iz kategorije kućanstava nisu balansno odgovorni, te su njihovi opskrbljivači odgovorni za njihovo balansiranje.
2. Kvalificirani proizvođači koji imaju potpisan važeći ugovor sa Operatorom za OIEiUK, priključeni na prijenosnu mrežu i distribucijsku mrežu su balansno odgovorni i tu odgovornost mogu regulirati na jedan od sljedećih načina:
3. zaključivanjem ugovora sa Neovisnim operatorom sustava BiH o balansnoj odgovornosti,
4. zaključivanjem ugovora o prijenosu balansne odgovornosti na drugu balansno odgovornu stranu,
5. pridruživanjem Balansnoj grupi OIE u Federaciji.
6. Kvalificirani proizvođači iz stavka (2) ovog članka plaćaju troškove balansiranja u svojim balansnim grupama.
7. S ciljem planiranja proizvodnje iz OIE i obračuna troškova balansiranja, svi kvalificirani proizvođači iz stavka (2) ovog članka su dužni redovito dostavljati svoje planove proizvodnje električne energije za naredni dan na nivou balansnog intervala, sukladno važećim propisima. Svoje planove proizvodnje kvalificirani proizvođači iz stavka (2) ovog članka istovremeno dostavljaju Balansno odgovornoj strani za Balansnu grupu kojoj pripadaju i Operatoru za OIEiUK.

**Članak 56.**

(Balansna grupa OIE)

1. Operator za OIEiUK uspostavlja Balansnu grupu OIE sukladno važećim propisima.
2. Balansno Odgovorna Strana za Balansnu grupu OIE je Operator za OIEiUK.
3. Operator za OIEiUK može prenijeti balansnu odgovornost za Balansnu grupu OIE na drugu balansno odgovornu stranu, radi smanjivanja troškova balansiranja, sukladno važećim propisima.
4. Članovi Balansne grupe OIE su odgovorni za balansiranje i plaćaju troškove balansiranja vlastite proizvodnje Operatoru za OIEiUK na način utvrđen u stavku (6) ovoga članka.
5. Sredstva za pokriće troškova balansiranja Balansne grupe OIE osigurava Operator za OIEiUK iz naplate troškova balansiranja članova Balansne grupe OIE.
6. Kvalificirani proizvođači koji su članovi Balansne grupe OIE snose troškove balansiranja sukladno sljedećem algoritmu:
7. ukoliko su odstupanja određenog kvalificiranog proizvođača u balansnom intervalu u smjeru suprotnom od smjera ukupnog neto odstupanja svih kvalifikovanih proizvođača, taj kvalifikovani proizvođač ne plaća troškove balansiranja (troškovi balansiranja su jednaki nuli),
8. ukoliko su odstupanja određenog kvalificiranog proizvođača u balansnom intervalu u smjeru ukupnog neto odstupanja svih kvalificiranih proizvođača, taj kvalificirani proizvođač plaća udio u troškovima balansiranja Balansne grupe OIE proporcionalno sudjelovanju svojih odstupanja u ukupnom neto odstupanju svih kvalificiranih proizvođača u tom balansnom intervalu.
9. Druga balansno odgovorna strana iz stavka (3) ovog članka alocira troškove balansiranja članovima Balansne grupe OIE sukladno stavu (6) ovog članka.
10. Operator za OIEiEK će donijeti Uputu o radu Balansne grupe OIE koja između ostalog sadrži:
11. pravila za registriranje članova Balansne grupe OIE,
12. način realiziranja plaćanja troškova balansiranja za članove Balansne grupe OIE,
13. pravila za pripremu i dostavljanje planova proizvodnje iz postrojenja koja su članovi Balansne grupe OIE u Federaciji,
14. ostala pitanja vezana za nesmetan rad Balansne grupe OIE.

**POGLAVLJE XV – IZGRADNJA POSTROJENJA**

**Članak 57.**

(Izgradnja postrojenja)

1. Elektroenergetski objekti i postrojenja, osim objekata i postrojenja koji su sukladno Zakonu o električnoj energiji u nadležnosti Federacije, smatraju se lokalnim elektroenergetskim objektima i postrojenjima i podliježu propisima donesenim od strane kantonalnih organa, a usklađenih sa Zakonom o električnoj energiji i ovim zakonom.
2. Kod izgradnje postrojenja OIEiUK investitori su dužni primjenjivati suvremene tehnologije i vršiti ugradnju nove, nekorištene opreme.

**Članak 58.**

(Korištenje, održavanje i uklanjanje postrojenja)

1. Proizvođači električne energije iz obnovljivih izvora, prilikom korištenja i održavanja elektroenergetskog objekta, dužni su da se pridržavaju važećih propisa.
2. Proizvođači električne energije iz obnovljivih izvora su obvezni da, sukladno propisima okoliša i sa tehničko-tehnološkim rješenjima i planovima za odlaganje otpada koji nastaje tijekom izgradnje, korištenja, kao i demontiranja, izvrše zbrinjavanje otpada i uklanjanje proizvodnih postrojenja na kraju njihovog radnog vijeka.

**Članak 59.**

(Primjena odredbi do uspostave organiziranog tržišta električne energije za dan unaprijed)

1. Do uspostave organiziranog tržišta električne energije za dan unaprijed privilegirani proizvođači koji imaju pravo na poticaj na temelju premije sukladno članku 29. stavak (1) točke b), mogu uz to pravo da ostvare i pravo na otkup proizvedene električne energije po zamjenskoj tržišnoj cijeni. Ukoliko je zamjenska tržišna cijena veća od gornje granične otkupne cijene, otkup proizvedene električne energije se vrši po gornjoj graničnoj otkupnoj cijeni.
2. Ugovori iz članka 45. ovog zakona sadrže odredbe koje propisuju otkup proizvedne električne energije po zamjenskoj tržišnoj cijeni.
3. U tijeku probnog rada, do uspostave organiziranog tržišta električne energije za dan unaprijed, otkup proizvedene električne energije iz velikih postrojenja koja koriste OIE vrši se po referentnoj cijeni. Probni rad ne može trajati duže od šest mjeseci.
4. Do organiziranog tržišta električne energije za dan unaprijed Regulatorna komisija utvrđuje zamjensku tržišnu cijenu.
5. Proizvođači koji su ostvarili pravo na otkup proizvedene električne energije po zamjenskoj tržišnoj cijeni sukladno stavku (1) ovog članka, to pravo nastavljaju da koriste do uspostavljanja organiziranog tržišta električne energije za dan unaprijed, nakon čega će istu moći prodavati na organiziranom tržištu električne energije za dan unaprijed.
6. Svi opskrbljivači koji opskrbljuju kupce u Federaciji su obvezni da preuzmu pripadajući dio električne energije proizvedene korištenjem OIE sukladno ovom zakonu i aktima Regulatorne komisije do uspostavljanja organiziranog tržišta električne energije za dan unaprijed.
7. Do uspostavljanja organiziranog tržišta električne energije za dan unaprijed, Regulatorna komisija, sukladno planskim dokumentom za energije i klimu Federacije i ciljevima iz članka 2. stavak (2) ovog zakona, donosi Pravilnik o obveznom udjelu i preuzimanju električne energije proizvedene iz OIE kojim, između ostalog propisuje:
8. način izračunavanja minimalnih količina električne energije proizvedene iz OIE sa kojima Operator za OIEiUK ima zaključen ugovor o otkupu,
9. procedure preuzimanja minimalnih količina električne energije proizvedene u postrojenjima iz OIEiUK svih snabdjevača,
10. procedure svih opskrbljivača koji opskrbljuju krajnje kupce u Federaciji da otkupljuju proizvedenu električnu energiju od proizvođača iz OIE sa kojima Operator za OIEiUK ima zaključen ugovor o otkupu,
11. metodologiju izračuna cijene za proizvedenu električnu energiju od proizvođača iz OIE sa kojima Operator za OIEiUK ima zaključen ugovor o otkupu,
12. ostale odredbe bitne za obvezan udio i preuzimanje električne energije iz OIE.

**POGLAVLJE XVI – UPRAVNI NADZOR, REGULATORNO NADGLEDANJE I INSPEKCIJA**

**Članak 60.**

(Upravni nadzor i regulatorno nadgledanje)

1. Upravni nadzor obuhvata nadzor nad primjenom odredbi ovog zakona i pripadajućih podzakonskih propisa, nadzor nad obavljanjem poslova određenih ovim zakonom, nadzor nad zakonitošću upravnih i drugih akata koje donose nadležni organi obavlja Ministarstvo, sukladno ovlaštenjima propisanim ovim zakonom, Zakonom o električnoj energiji Federacije Bosne i Hercegovine, Zakonom o organizaciji organa uprave u Federaciji Bosne i Hercegovine ("Službene novine Federacije BiH", broj 35/05) i Zakonom o upravnom postupku ("Službene novine Federacije BiH", br. 2/98 i 48/99). Ovo ne isključuje i suradnju sa drugim nadležnim organima i organizacijama.
2. Regulatorna komisija provodi postupak regulatornog nadgledanja u okviru svojih nadležnosti propisanih važećim propisima.

**Članak 61.**

(Inspekcijski nadzor i nadležnosti u vršenju inspekcijskog nadzora)

1. Inspekcijski nadzor nad sprovođenjem odredbi ovog zakona vrši Federalna uprava za inspekcijske poslove, Inspektorat tehničke inspekcije, odnosno federalni inspektori elektro-energetike i kantonalni organi uprave nadležni za poslove inspekcijskog nadzora nad elektroenergetskim objektima i postrojenjima, sukladno propisima kojima se uređuje postupak inspekcijskog nadzora.
2. Poslovi inspekcijskog nadzora vrše se kod proizvođača opreme, izvođača radova i korisnika elektroenergetskih objekata, postrojenja i uređaja koji sa električnim instalacijama čine tehnološku cjelinu i namjenjeni su za proizvodnju, prijenos, distribuiranje i korištenje električne energije.

**POGLAVLJE XVII – KAZNENE ODREDBE**

**Članak 62.**

(Prekršaji)

1. Novčanom kaznom u iznosu od 20.000 KM do 60.000 KM kazniti će se za prekršaj Operator za OIEiUK ako:
2. blagovremeno ne provodi postupke aukcija sukladno odredbama čl. 32.-37. ovog zakona,
3. ne dostavlja izvješća o provedenim aukcijama sukladno sa odredbama članka 17. ovog zakona u propisanim rokovima,
4. ne dostavlja izvješća o radu i poslovanju sukladno odredbama članka 17. ovog zakona,
5. ne osigurava transparentnost postupka sukladno odredbama članka 41. ovog zakona,
6. Za prekršaj iz stavka (1) ovog članka kazniti će se i odgovorna osoba u pravnoj osobi novčanom kaznom u iznosu od 3.000 KM do 9.000 KM.

**Članak 63.**

1. Novčanom kaznom u iznosu od 20.000,00 KM do 60.000,00 KM kazniti će se za prekršaj pravna osoba ako ne ispunjava obveze otkupa energije iz OIE iz članka 59. stavak (6) ovog zakona.
2. Za prekršaj iz stavka (1) ovog članka kazniti će se i odgovorna osoba u pravnoj osobi novčanom kaznom u iznosu od 3.000 KM do 9.000 KM.
3. Novčanom kaznom u iznosu od 20.000,00 KM do 60.000,00 KM kazniti će se za prekršaj pravna osoba ako ne ispunjava obveze sukladno odredbama članka 47. st. (4) i (5) ovog zakona.
4. Za prekršaj iz stavka (5) ovog članka kazniti će se i odgovorna osoba u pravnoj osobi novčanom kaznom u iznosu od 3.000 KM do 9.000 KM.
5. Novčanom kaznom u iznosu od 2.500 KM do 7.500 KM kazniti će se za prekršaj kvalificirani proizvođač kao pravna osoba ako onemogući provjeru ispunjenosti kriterijuma za izdavanje garancija podrijetla iz članka 21. stavak (1) ovog zakona.
6. Novčanom kaznom u iznosu od 2.500 KM do 7.500 KM kazniti će se pravna osoba ako onemogući ovlaštenim licima operatora distribucijskog sustava pristup mjernim uređajima i električnim instalacijama sukladno odredbama članka 47. stavak (3) ovog zakona.
7. Za prekršaj iz stavka (6) ovog članka kazniti će se i odgovorna osoba u pravnom licu novčanom kaznom u iznosu od 500 KM do 1.000 KM.
8. Novčanom kaznom u iznosu od 500 KM do 1.000 KM kazniti će se obrtnik i druga fizička osoba ako onemogući ovlaštenim licima operatora distribucijskog sustava pristup mjernim uređajima i električnim instalacijama sukladno odredbama članka 47. stavak (3) ovog zakona.

**POGLAVLJE XVIII – PRELAZNE I ZAVRŠNE ODREDBE**

**Članak 64.**

(Donošenje podzakonskih akata)

1. U roku od šest mjeseci od dana stupanja na snagu ovog zakona, Vlada Federacije će donijeti:
2. Uredbu o kvotama iz članka 24. stavak (1) ovog zakona,
3. Uredbu [o poticanju proizvodnje električne energije iz OIEiUK i određivanju naknada za poticanje](http://operatoroieiek.ba/wp-content/uploads/2016/03/Uredba-o-podsticanju-proizvodnje-el-iz-OIEIEK-i-odredjivanju-naknada-za-podsticanja.pdf) iz članka 27. stavak (3) ovog zakona,
4. Uredbu o vrstama, sadržaju i kvaliteti biogoriva u gorivima za motorna vozila iz članka 31. stavak (1) ovog zakona.
5. Federalni ministar će, u roku od šest mjeseci od dana stupanja na snagu ovog zakona:
6. donijeti Pravilnik o učinkovitoj kogeneraciji iz članka 30. stavak (2) ovog zakona,
7. donijeti Metodologiju za izračunavanje udjela OIE u ukupnoj potrošnji energije u Federaciji iz članka 5. ovog Zakona,
8. donijeti Pravilnik o zajednicama obnovljive energije iz članka 54. stavak (4) ovog zakona
9. uspostaviti registar zajednica obnovljive energije iz članka 54. stavak (2) ovog zakona.
10. Regulatorna komisija će, u roku od šest mjeseci od dana stupanja na snagu ovog zakona, donijeti:
11. Pravilnik o metodologiji utvrđivanja podrijetla električne energije, izračuna i objave strukture preostale električne energije u Federaciji iz članka 21. stavak (4) ovog zakona,
12. Pravilnik stjecanju statusa kvalificiranog proizvođača iz članka 26. stavak (3) ovog zakona,
13. Pravilnik o metodologiji utvrđivanja maksimalnih vrijednosti garantiranih otkupnih cijena, zamjenske tržišne cijene i graničnih vrijednosti fiksnih premija iz članka 42. ovog zakona,
14. Pravilnik o proizvodnji električne energije za vlastite potrebe iz članka 50. ovog zakona,
15. Pravilnik o obveznom udjelu i preuzimanju električne energije proizvedene iz OIE iz članka 59. stavak (7) ovog zakona.
16. Operator OIEiUK će u roku od šest mjeseci od dana stupanja na snagu ovog zakona, donijeti:
17. Pravilnik o aukcijama iz članka 29. stavak (3) ovog zakona,
18. Pravilnik o garancijama podrijetla iz članka 18. stavak (8) ovog zakona,
19. Statut Operatora za OIEiUK, usklađen sa odredbama ovog zakona, kojim se pobliže uređuje upravljanje i organiziranje Operatora za OIEiUK iz članka 16. stavak (2) ovog zakona,
20. Uputu za rad Balansne grupe OIE iz članka 56. stavak (8) ovog zakona,
21. standardni model ugovora o uređenju međusobnih odnosa sa opskrbljivačima iz članka 28. stavak (1) ovog zakona,
22. standardne modele ugovora i predugovora iz čl. 44. i 45. ovog zakona,

**Članak 65.**

(Balansiranje postrojenja izgrađenih prije stupanja na snagu ovog zakona i Balansna grupa OIE)

1. Proizvođači koji su potpisali ugovor ili predugovor o otkupu električne energije na temelju Zakona o korištenju obnovljivih izvora energije i učinkovite kogeneracije (˝Službene novine Federacije BiH˝, br. 70/13 i 5/14), balansnu odgovornost uređuju sukladno zakonu.
2. Operator za OIEiUK je dužan registrovati Balansnu grupu OIE kod Neovisnog operatora sustava BiH.
3. Operator za OIEiEK je dužan uspostaviti rad Balansne grupe OIE najkasnije 6 mjeseci nakon stupanja na snagu ovog zakona.

**Članak 66.**

(Započeti postupci)

1. Ugovori o otkupu električne energije iz postrojenja OIEiUK po garantiranim otkupnim cijenama zaključeni na temelju Zakona o korištenju obnovljivih izvora energije i učinkovite kogeneracije (˝Službene novine Federacije BiH˝, br. 70/13 i 5/14), nastavljaju se realizirati do isteka ugovornog roka.
2. Ukoliko je garantirana otkupna cijena iz stavka (1) ovog članka manja od referentne cijene, otkup električne energije se realizira po garantiranim otkupnim cijenama, pri čemu se procentualno smanjuje naplata od opskrbljivača.
3. Do isteka ugovora iz stavka (1) ovog članka, Regulatorna komisija će utvrđivati iznos referentne cijene sukladno pravilniku iz članka 42. stavak (1) ovog zakona.
4. Kvalifikovani proizvođači koji su stekli status privilegiranih proizvođača na temelju Zakona o korištenju obnovljivih izvora energije i učinkovite kogeneracije (˝Službene novine Federacije BiH˝, br. 70/13 i 5/14) i zaključili ugovore iz stavka (2) ovog članka, nakon isteka ugovornog roka, imaju pravo na otkup po referentnoj cijeni do uspostvljanja dan unaprijed tržišta električne energije.
5. Otkup električne energije po referentnoj cijeni od kvalificiranih proizvođača sa kojima je Operator za OIEiUK zaključio ugovor o otkupu električne energije po referentnoj cijeni na temelju Zakona o korištenju obnovljivih izvora energije i učinkovite kogeneracije (˝Službene novine Federacije BiH˝, br. 70/13 i 5/14), se nastavlja do uspostavljanja organizovanog tržišta električne energije za dan unaprijed.

**Članak 67.**

(Izuzeća)

1. Izuzetno od članka 32. na prvu organiziranu FIT aukciju se mogu prijaviti sva izgrađena postrojenja koja nisi ostvarila bilo kakav vid poticaja za proizvodnju električne energije.
2. Do otvaranja tržiša, za električnu energiju za koju je ostvaren bilo koji vid financijskog poticaja od strane Operatora za OIEiUK, Operator za OIEiUK izdaje garancije podrijetla i prijenosi ih na opsbrkljivače i krajnje kupce koji u tom otkupu učestvuju.
3. Garancije podrijetla iz stavka (2) Operator za OIEiUK po prijenosu istovremeno poništava, te iste nisu utržive i služe kao dokaz o podrijetlu električne energije.

**Članak 68.**

(Slučajevi, odnosno postupci koji čekaju pravomoćno rješenje)

Svi slučajevi, odnosno postupci koji do dana stupanja na snagu ovog propisa nisu pravomoćno okončani završit će se po odredbama propisa koji je bio na snazi u vrijeme pokretanja postupka.

**Članak 69.**

(Odluka o statusnim pitanjima i organizaciji Operatora za OIEiEK)

Početkom primjene ovog zakona prestaje da važi Odluka o statusnim pitanjima i organizaciji Operatora za obnovljive izvore energije i učinkovitu kogeneraciju ("Službene novine Federacije BiH", br. 91/19, 69/20, 83/20 i 67/21).

**Članak 70.**

(Prestanak važenja)

Početkom primjene ovog zakona prestaje da važi Zakon o korištenju obnovljivih izvora energije i učinkovite kogeneracije (˝Službene novine Federacije BiH˝, br. 70/13 i 5/14).

**Članak 71.**

(Stupanje na snagu)

Ovaj zakon stupa na snagu osmog dana od dana objave u "Službenim novinama Federacije BiH", a primjenjivati će se nakon šest mjeseci od dana stupanja na snagu ovog zakona.

# **OBRAZLOŽENJE**

# **PRIJEDLOGA ZAKONA O KORIŠTENJU OBNOVLJIVIH IZVORA ENERGIJE I UČINKOVITE KOGENERACIJE**

**I - USTAVNI TEMELJ**

Ustavni temelj za donošenje „Zakona o korištenju obnovljivih izvora energije i učinkovite kogeneracije“ sadržan je u odredbi članka III.1. točka f.), koji je izmijenjen amandmanima VIII, LXXXIX i CVI Ustava Federacije Bosne i Hercegovine, prema kojoj je u isključivoj nadležnosti Federacije Bosne i Hercegovine utvrđivanje energetske politike, uključujući raspodjelu između kantona, te osiguranje i održavanje potrebite infrastrukture i članka IV. A. 20. (1) d) Ustava Federacije Bosne i Hercegovine, prema kojem je Parlament Federacije Bosne i Hercegovine, uz ostala ovlaštenja predviđena Ustavom, odgovoran za donošenje zakona o obavljanju dužnosti federalne vlasti.

**II - RAZLOZI ZA DONOŠENJE ZAKONA**

Zakonom o korištenju obnovljivih izvora energije i učinkovite kogeneracije („Službene novine Federacije BiH“, br. 70/13 i 5/14), koji je usvojen 2013. godine,uređuje se oblast proizvodnje energije iz obnovljivih izvora sa fokusom na sustav poticanja.

Bosna i Hercegovina je potpisnica Ugovora o osnivanju Energetske zajednice, te kao takva ima obvezu da preuzme pravnu stečevinu Energetske zajednice u svoje zakonodavstvo, između ostalog i iz oblasti obnovljivih izvora energije. Navedena obveza je podrazumijevala da se uradi reforma sustava poticaja, odnosno da se jasniji i transparentniji način dodjeljuju poticaji kako malim tako i velikim proizvođačima iz obnovljivih izvora energije. Osim toga, potrebito je i omogućiti građanima da se na jednostavniji način uključe u dekarboniziranje energetskog sektora. Također, potrebito je doraditi već postojeće odredbe a koje se odnose kako na garancije podrijetla tako i na balansiranje. Izmjene i dopune važećeg Zakona o korištenju obnovljivih izvora energije koje je potrebito izvršiti s ciljem usklađivanja sa propisima Europske unije (EU) bile bi takvog obujma i kvalitete da se obrađivač odlučio za izradu novog zakona iz ove oblasti, sukladno Pravilima i postupcima za izradu zakona i drugih propisa Federacije Bosne i Hercegovine („Službene novine Federacije BiH“, broj 71/14).

Kada su u pitanju razlozi za izradu i donošenje novog zakona kojim će se urediti novi sustav poticaja za korštenje obnovljivih izvora energije u Federaciji Bosne i Hercegovine, potrebito je istaći veći broj razloga i ciljeva koji se mogu grupirati na sljedeći način:

* Usklađivanje sa pravnom stečevinom (acquis-om) EU i Energetske zajednice,
* Unapređenje pravnog okvira u sektoru obnovljivih izvora energije i preciznije definiranje prava, obveza i odgovornosti svih učesnika u novom sustavu poticaja,
* Unapređenje pravnog okvira za učinkovito sprovođenje novog sustava poticaja
* Uvođenje novog načina poticanja putem FIT i FIP aukcija
* Uvođenje novih kategorija učesnika koji koriste obnovljive izvore energije (prosumeri i zajednice obnovljive energije)

U nastavku slijedi detaljnije obrazloženje svakog od navedenih razloga za donošenje zakona.

1. **Usklađivanje sa pravnom stečevinom (*acquis*-om) Evropske unije i Energetske zajednice**

Sporazum o stabilizaciji i pridruživanju za Bosnu i Hercegovinu (Sporazum) u članku 107. propisuje da će suradnja zemalja članica Europske unije i Bosne i Hercegovine (BiH) u oblasti energetike biti usmjerena na prioritete pravne stečevine (acquisa), da će se razvijati s ciljem postepenog integriranja BiH u europska energetska tržišta, te da će biti utemeljena na Ugovoru o uspostavi Energetske zajednice. Nadalje, kroz članak 108. Sporazuma propisuje se obveza uspostave sustava učinkovite, čiste i održive obnovljive proizvodnje i potrošnje energije.

Ugovor o uspostavi Energetske zajednice je međunarodni ugovor koji je ratificiralo Predsjedništvo BiH, a koji omogućava kreiranje najvećeg internog tržišta za električnu energiju i prirodni plin na svijetu, u kojem učestvuju EU sa jedne strane i sljedećih osam ugovornih strana: Albanija, Bosna i Hercegovina, Crna Gora, Kosovo, Makedonija, Moldavija, Srbija i Ukrajina, s druge strane. Temeljni ciljevi Energetske zajednice su kreiranje stabilnog i jedinstvenog regulatornog okvira i tržnog prostora koji osigurava pouzdanu opskrbu energentima i može privući investicije u sektore električne energije i prirodnog plina. Pored toga, ciljevi uključuju i razvoj alternativnih pravaca opskrbe plinom i poboljšanje stanja u životnoj sredini, uz primjenu energijske učinkovitosti i korištenje obnovljivih izvora. Zaključivanjem ovog Ugovora, ugovorne strane iz regije se obvezuju da između sebe uspostave zajedničko tržište električne energije i plina koje će funkcionirati po standardima tržišta energije EU sa kojim će se integrirati. To se postiže postepenim preuzimanjem dijelova pravne stečevine (acquis-a) EU, odnosno implementiranjem odgovarajućih direktiva i uredbi u područjima električne energije, prirodnog plina, zaštite okoliša, konkurencije, obnovljivih izvora energije, energijske učinkovitosti, nafte i statistike. Kad su u pitanju obnovljivi izvori energije, Odlukom ministarskog vijeća Energetske zajednice od 18. listopada 2012. godine usvojena je obveza implementiranja Direktive 2009/28/EC o promoviranju obnovljivih izvora energije. Federacija BiH je kroz prvotni zakon iz 2014. godine u velikoj mjeri transponirala navedenu direktivu. U prethodnoj godini Odlukom Ministarskog vijeća Energetske zajednice od 30. studenog 2021. godine (broj 2021/14/MC-EnC) usvojen je čisti energetski paket koji između ostalog obuhvata i novu Direktivu 2018/2001/EU o promoviranju obnovljivih izvora energije. Prilikom izrade predmetnog Zakona o korištenju obnovljivih izvora energije i učinkovite kogeneracije u velikoj mjeri je izvršeno transponiranje Direktive o promoviranju obnovljivih izvora energije iz 2018. godine.

Pri izradi ovog zakonskog rješenja obrađivač se rukovodio najboljim međunarodnim praksama i relevantnim pravnim aktima EU, poštujući međunarodno preuzete obveze BiH i odluke donesene u okviru Ugovora o uspostavi Energetske zajednice. Osim toga, obrađivač je imao u vidu i druge zakone u BiH, te je samo transponiranje direktive prilagodio na način da ne dolazi, kako do pravne nesigurnosti, tako i do kolizije različitih zakona. Usvajanjem predmetnog zakona u predloženom tekstu osigurao bi se visok stupanj harmoniziranja s pravnim okvirom Europske unije.

1. **Unapređenje pravnog okvira u sektoru obnovljivih izvora energije i preciznije definiranje prava, obveza i odgovornosti svih učesnika u novom sustavu poticaja**

Važeći Zakon o obnovljivim izvorima energije i učinkovitoj kogeneraciji dao je veliki doprinos kako povećanju investicija u sektor energije tako i cjelokupnom dekarboniziranju energetskog sektora u Federaciji BiH. Zakon je pozitivno utjecao na razvoj i izgradnju postrojenja iz obnovljivih izvora energije ali i na prihvaćeni cilj Bosne i Hercegovine u ukupnoj potrošnji energije iz obnovljivih izvora.

S obzirom da je Zakon donesen prije više od 9 godina, sektor obnovljivih izvora energije je prošao kroz značajne promjene. Kako bi se otklonile prepreke u daljnjem razvoju obnovljivih izvora energije te omogućio jednostavan i brz prolazak kroz energetsku tranziciju i dekarboniziranje potrebito je unaprijediti i prilagoditi pravni okvir. Pri tome je potrebito djelovati stimulacijski na sve učesnike, te im omogućiti ravnopravan tretman kroz uvođenje novih mehanizama kako poticaja tako i drugih mogućnosti i načina da učestvuju u samom dekarboniziranju energetskog sektora. Trenutačni sustav poticaja kroz izravnu Feed in tarifu (FIT) se danas smatra djelotvornim, ali ne i ekonomičnim instrumentom za poticaj proizvodnje električne energije iz obnovljivih izvora energije. Pored toga, uporaba FIT-a nije sukladna cilju integriranja OIE u tržišta električne energije, koji će postati relevantan za BiH u budućem tržno utemeljenom elektroenergetskom sektoru. U uvjetima organiziranog veleprodajnog tržišta električnom energijom, velike instalacije OIE bi trebale prodavati svoju električnu energiju na tržištu, uz poticaj dodan na tržne prihode. Temeljno obrazloženje ove politike je poboljšana operativna učinkovitost postrojenja za OIE i čitavog elektroenergetskog sektora, zbog poboljšane usklađenosti ponude i potražnje.

U tom smislu ovaj Zakon detaljnije definira nove mehanizme poticaja za mala i velika postrojenja, te omogućava jednostavnije učešće građana u samoj proizvodnji energije iz obnovljivih izvora.

Kroz izradu zakona, obrađivač je nastojao da adresira prepoznate nedostatke i ograničenja koja su se pojavila u tijeku primjene važećeg zakona. Osim toga, rješenja iz važeće legislative koja su se pokazala kao učinkovita u praksi, a nisu u suprotnosti sa pravnom stečevinom EU, su zadržana.

1. **Unapređenje pravnog okvira za učinkovito provođenje novog sustava poticaja**

Prema trenutačnom zakonu, centralna institucija za sprovođenje sustava poticaja je Operator za obnovljive izvore energije i učinkovitu kogeneraciju (Operator za OIEiUK). Operator za OIEiUK je utemeljen sa ciljem učinkovitog sprovođenja sustava poticaja za postrojenja koja proizvode električnu energiju iz obnovljivih izvora. Prema trenutačnom zakonu, Operator za OIEiUK je utemeljen kao neprofitna pravna osoba sa nadležnostima koje uključuju potpisivanje ugovora za otkup električne energije iz obnovljivih izvora, izdavanje, prijenos i poništavanje garancija podrijetla, prikupljanje naknade za poticaje, izrade analiza a sve s ciljem dekarboniziranja energetskog sektora i učinkovitog sprovođenja sustava poticaja.

Zakon koji je trenutačno na snazi sadrži odredbe koje se odnose na utemeljenje, rad i poslovanje Operatora za OIEiUK. Tu se na prvom mjestu misli na pravni status, financiranje i nadležnosti Operatora za OIEiUK. Osim toga, primjena trenutačnog zakona je pokazala određene nedorečenosti i nejasnoće u pogledu rada Operatora za OIEiUK.

Sukladno gore navedenom, novi Zakon proširuje nadležnosti Operatora za OIEiUK te mu propisuje značajniju ulogu u cjelokupnom sustavu. Nadalje, novi zakon propisuje detaljnije i jasnije funkcioniranje ostalih subjekata i organa, ali i druga pitanja poput transparentnosti procesa koje provodi Operator za OIEiUK.

1. **Uvođenje novog načina poticanja putem FIT i FIP aukcija**

U razdoblju od početka 2018. pa do kraja 2019. godine, radna grupa na čelu sa ključnim akterima iz energetskog sektora u BiH razvila je detaljnu analizu elemenata novog sustava poticaja električne energije iz obnovljivih izvora. Analizirani su različiti koncepti, modeli i praksa iz Europe, te mogućnost primjene istih u Bosni i Hercegovini. Radnu grupu su pratili i podržavali GIZ ProRE i stručnjaci iz DNV GL., svatko u okviru svojih nadležnosti. Tijekom rada i razvijanja novog sustava poticaja primijenjena su tri glavna kriterijuma: troškovna učinkovitost, učinkovitost u ostvarivanju ciljeva i praktičnost. Kroz uvođenje novih načina poticanja ciljalo se na smanjenje troškova poticaja za obnovljive izvore energije i olakšanje razvoja projekata u potpuno liberaliziranom okruženju sektora električne energije.

Sukladno gore navedenom, predlagač zakona se opredijelio za poticanje putem Feed in tarife za mala postrojenja (FIT aukcija) i Feed in premije za velika postrojenja (FIP aukcija). Oba postupka dodjele poticaja se provode putem konkurentnog javnog postupka aukcija koje provodi Operator za OIEiUK.

FIT aukcija se sprovodi za mala postrojenja do određene instalirane snage svake godine sukladno dostupnim tehnološkim kvotama. Sam postupak FIT aukcije se sastoji od nekoliko različitih koraka i to: priprema FIT aukcije i izvršenje FIT aukcije. Uvjetni kriterijum za učešće na FIT aukcijama jeste posjedovanje odobrenja za gradnju ili uvjerenja da isto nije potrebito. Kriterijum za izbor najpovoljnijeg ponuđača jeste najniže ponuđena garantirana otkupna cijena.

FIP aukcija se provodi za velika postrojenja od određene instalirane snage najmanje jednom u dvije godine i to sukladno dostupnim obujmima aukcija. Postupak FIP aukcije se sastoji od nekoliko koraka i to: priprema FIP aukcija i izvršenja FIP aukcije. Uvjetni kriterijum za učešće na FIP aukcijama jeste posjedovanje urbanističke dozvole/lokacijske dozvole ili uvjerenja da ista nije potrebita. Kriterijum za rangiranje ponuda jeste najniža ponuđena fiksna premija a koja se dodaje na tržnu cijenu. Do uspostave tržišta dan unaprijed, fiksna premija će se dodavati na zamjensku tržnu cijenu koju utvrđuje Regulatorna komisija.

Oba postupka osim što smanjuju troškovnu učinkovitost, udovoljavaju i principima transparentnosti i demokratičnosti kroz sprovođenje konkurentnih javnih postupaka aukcija. Time se osigurava pravična i racionalna raspodjela javnih sredstava, a koji se prikupljaju od strane krajnjih kupaca električne energije.

1. **Uvođenje novih kategorija učesnika koji koriste obnovljive izvore energije (Prosumeri i zajednice obnovljive energije)**

U namjeri da potaknu vlastitu potrošnju, te da se ostvare klimatski ciljevi i dekarboniziranje energetskog sektora, potrebito je dosadašnje centralizirane velike sustave postepeno zamijeniti decentraliziranim sustavima koji koriste obnovljive izvore energije. Nadalje, zbog rasta maloprodajnih cijena električne energije i sve nižih troškova novih tehnologija, distribuirana proizvodnja postaje sve privlačnija potrošačima električne energije. Potrošači sada imaju mogućnost da sami proizvedu dio električne energije za vlastite potrebe umjesto da je kupuju od opskrbljivača.

S tim u svezi, predlagač zakona je uveo nove kategorije učesnika na tržištu uključujući:

- Prosumere – uvođenjem pravnog okvira kojim se omogućuje krajnjim kupcima da proizvode električnu energiju za vlastite potrebe te da primjenjuju sheme opskrbe neto obračuna i neto mjerenja. Kroz primjenu shema opskrbe neto obračuna i neto mjerenja omogućava im se predaja viškova električne energiju u mrežu, te povlačenje istih kada vlastita proizvodnja nije dovoljna.

- Zajednice obnovljive energije – omogućavaju građanima da se ujedinjuju te zajednički grade postrojenja iz obnovljivih izvora energije, te na taj način preuzmu ulogu kako u dekarboniziranju energije tako i ostvarivanju ciljeva zaštite okoliša, razvitku lokalne zajednice ali i gospodarske koristi.

# **III - OBRAZLOŽENJE PREDLOŽENIH ZAKONSKIH RJEŠENJA**

**POGLAVLJE I – OPĆE ODREDBE**

**Člankom 1.** uređuje se predmet zakona.

**Člankom 2.** propisuju se temeljni ciljevi zakona koji se odnose na promoviranje, reguliranje proizvodnje električne energije i energije grijanja i hlađenja iz OIEiUK, uporaba OIE u transportu, povećanje udjela OIE u ukupnoj potrošnji energije, poticajne mjere te unapređenje regulatornog okvira i tehničke infrastrukture za OIEiUK.

**Člankom 3.** definirana su značenja izraza koji su rabljeni u predmetnom zakonu.

**POGLAVLJE II – OBVEZUJUĆI CILJEVI**

**Člankom 4.** je propisan način ostvarivanja ciljeva za korištenje obnovljivih izvora energije, te podrška ispunjenju međunarodnih obveza Bosne i Hercegovine.

**Člankom 5**. je propisana metodologija za izračunavanje udjela obnovljivih izvora energije u ukupnoj finalnoj potrošnji energije.

**POGLAVLJE III – POSTROJENJA I PROJEKTI KOJI KORISTE OIEIUK**

**Člankom 6.** propisane su vrste postrojenja iz obnovljivih izvora prema tehnologiji te klasificiranje istih prema snazi.

**Člankom 7.** su propisani aspekti vezani za ispitivanja potencijala OIE.

**POGLAVLJE IV – OPERATOR ZA OIEIUK**

**Člankom 8.** potvrđeno je osnivanje Operatora za OIEiUK kao neprofitne pravne osobe te njegove opće nadležnosti u kontekstu stvaranja i provođenja sustava poticaja prozvodnje i otkupa električne energije iz OIEiUK sukladno Zakonu o OIEiUK, te da on nastavlja sa radom sukladno ovom zakonu. Osim toga propisano je da Ministarstvo i Regulatorna komisija reguliraju i nadziru rad i poslovanje Operatora za OIEiUK. Člankom 9. je propisana obveza posjedovanja pečata, sjedište Operatora za OIEiUK, te da isti ne posluje u svrhu ostvarivanja dobiti.

**Člankom 9.** propisan je način financiranja Operatora za OIEiUK, te način vođenja prikupljenih sredstava.

**Člancima 10. – 15.** propisani su organi Operatora za OIEiUK i to Upravni odbor i Uprava te način imenovanja, nadležnosti, te razlozi za razrješenje istih.

**Člankom 16.** propisane su vrste akata koje donosi Operator za OIEiUK.

**Člankom 17.** propisane su nadležnosti Operatora za OIEiUK. Navedeni članak propisuje obvezu Operatora za OIEiUK da vodi evidenciju o ukupnoj električnoj energiji proizvedenoj u postrojenjima koja koriste OIEiUK, a iz kojih Operator za OIEiUK vrši otkup električne energije, potpisivanja predugovora i ugovora, isplatu poticaja, prikupljanje i obrađivanje različitih podataka koji su bitni za sektor energije, dostavljanje izvješća drugim relevantnim subjektima, donošenje podzakonskih akata i drugo.

**POGLAVLJE V – GARANCIJE PODRIJETLA**

**Člankom 18.** propisuje se mogućnost izdavanja garancija podrijetla. Osim toga propisuje se način izdavanja, svrha, vođenje evidencije, te standardizirani format garancija podrijetla. U istom članku propisana je obveza donošenja Pravilnika od strane Operatora za OIEIUK, a kojim će se propisati procedure, monitoring, registar garancija podrijetla kao i ostale odredbe bitne za funkcioniranje istih.

**Člankom 19.** propisuje se uspostava i vođenje elektroničkog registra garancija podrijetla.

**Člankom 20.** propisano je izdavanje, prijenos i poništavanja garancije podrijetla.

**Člankom 21.** propisane su procedure za monitoring garancija podrijetla, te obveza suradnje kvalificiranih proizvođača sa Operatorom za OIEiUK. Osim toga u istom članku je propisana obveza donošenja pravilnika od strane Regulatorne komisije, a kojim će se propisati metodologija utvrđivanja podrijetla elektrilne energije i način izračuna i objave strukture preostale električne energije u Federaciji BiH.

**Člankom 22.** propisno je međunarodno priznanje garancija podrijetla.

**Člankom 23.** propisano je donošenje podzakonskog akta o načinu izdavanja garancija podrijetla za toplinsku energiju proizvedenu iz OIE.

**POGLAVLJE VI – TEHNOLOŠKE KVOTE I OBIM AUKCIJA**

**Člancima 24. i 25.** propisane su tehnološke kvote, termini i obujmi aukcija te procjena doprinosa prosumera, a donose se u Uredbi koju usvaja Vlada Federacije BiH na prijedlog Federalnog ministarstva energije, rudarstva i industrije. Osim toga, propisan je vremensko razdoblje za koje se utvrđuju kvote i obujmi aukcija, raspodjela slobodnih tehnoloških kvota, te način izmjene istih kroz Uredbu.

**POGLAVLJE VII – POTICAJNE MJERE ZA KORIŠTENJE OIE**

**Člankom 26.** propisane su prednosti i pogodnosti za proizvođače električne energije koji koriste OIEiUK. Osim toga, propisana je obveza donošenja Pravilnika od strane Regulatorne komisije, a kojim se uređuje status kvalificiranog proizvođača.

**Člankom 27.** propisuje se obveza plaćanja naknade za poticanje od strane svih krajnjih kupaca električne energije. Člankom 28. je propisano donošenje Uredbe od strane Vlade Federacije BiH, kojom se propisuje način određivanja, prikupljanja, raspodjele naknade za poticaje, vrijeme izgradnje postrojenja, način stjecanja i poništavanja statusa potencijalno privilegiranog i privilegiranog prozivođača, te način utvrđivanja administracijskih barijera. Člankom 27. je propisano da će Operator za OIEiUK, prilikom izračuna potrebitih sredstava za sustav poticaja, planirati iznos u visini od 10% od planiranog ukupnog iznosa naknade za poticanje, koji će se koristiti za unapređenje mjera energijske učinkovitosti i promoviranja proizvodnje električne energije iz OIE i da će realiziranje mjera provoditi Fond za zaštitu okoliša Federacije Bosne i Hercegovine.

**Člankom 28.** propisuju se odnosi između Operatora za OIEiUK i opskrbljivača.

**Člankom 29.** propisane su vrste poticaja koje proizvođači iz OIE mogu ostvariti u postupcima FIT i FIP aukcija. U članku je propisano donošenje Pravilnika od strane Operatora za OIEiUK uz suglasnost Regulatorne komisije, a kojim se uređuje postupak FIT i FIP aukcija, prava i obveze učesnika u postupku aukcija, kriterijumi i rokovi za provođenje aukcija obveza vođenja zapisnika i pisanja izvješća, te druge odredbe bitne za provođenje postupka aukcija.

**Člancima 30. i 31.** propisane su posebne mjere za poticaje korištenja OIE u grijanju i hlađenju te poticanje korištenja OIE u transportu.

**POGLAVLJE VIII – POSTUPAK AUKCIJA**

**Člankom 32.** propisan je postupak i minimalni uvjeti za učešće u FIT aukcijama. Člankom 32. su propisane aktivnosti koje Operator za OIEiUK mora provesti u postupku FIT aukcija.

**Člankom 33.** propisana je detaljnija priprema FIT aukcije kroz obvezu donošenja Odluke koja najmanje sadrži predmet FiT aukcije, maksimalne vrijednosti garantiranih otkupnih cijena, rok za podnošenje ponuda, obvezu objavljivanja javnog poziva, kriterijume za provođenje e-aukcija te ostale bitne elemente. Osim toga, člankom 33. je propisana obveza imenovanja Komisije za provođenje FIT aukcije.

**Člankom 34.** propisano je izvršenje FIT aukcije kroz e-aukciju. Člankom 34. su propisani rokovi za isticanje ponuda na e-aukciji, kriterijum za izbor najpovoljnijeg ponuđača, rangiranje ponuda, utvrđivanje statusa potencijalno privilegiranog proizvođača, zaključenje predugovora o otkupu električne energije po garantiranim otkupnim cijenama, prvo na žalbu, te monitoring aukcije.

**Člankom 35.** propisan je postupak i minimalni uvjeti za učešće u FIP aukcijama. Člankom 35. su propisane aktivnosti koje Operator za OIEiUK mora provesti u postupku FIP aukcija.

**Člankom 36.** propisana je detaljnija priprema FIP aukcije kroz obvezu donošenja Odluke koja najmanje sadrži predmet FIP aukcije, granične vrijednosti fiksne premije, rok za podnošenje ponuda, obvezu objavljavanja javnog poziva, kriterijume za provođenje e-aukcija, te ostale bitne elemente. Osim toga, člankom je propisana obveza imenovanja Komisije za provođenje FIP aukcije.

**Člankom 37.** propisano je izvršenje FIP aukcije. Člankom su propisani rokovi za isticanje ponuda, kriterijumi za izbor najpovoljnijeg ponuđača, rangiranje ponuda, utvrđivanje statusa potencijalno privilegiranog proizvođača, zaključenje predugovora o dodjeli fiksne premije, prvo na žalbu, monitoring aukcije, te način provođenja prve aukcije.

**Člankom 38.** propisan je način stjecanja statusa potencijalno privilegiranog proizvođača, te obveza izgradnje i puštanja u rad postrojena kako je to predviđeno predugovorom.

**Člankom 39.** propisano je stjecanje statusa privilegiranog proizvođača, način podnošenja zahtjeva za dobijanje statusa, te rješavanje po istom.

**POGLAVLJE IX – TRANSPARENTNOST I INFORMIRANJE JAVNOSTI**

**Člankom 40.** propisane su obveze Ministarstva, Regulatorne komisije i Operatora za OIEiUK u kontekstu informiranja javnosti o poticajnim mjerama za OIEiUK.

**Člankom 41.** propisana je obveza informisanja javnosti o poticajnim mjerama za OIEiUK, razvijanje edukativnih programa, te organiziranje različitih javnih i stručnih rasprava od strane Ministarstva, Operatora za OIEiUK i Fonda za zaštitu okoliša Federacije Bosne i Hercegovine.

**POGLAVLJE X – GARANTIRANE OTKUPNE CIJENE I PREMIJE**

**Člankom 42.** propisano je donošenje Pravilnika koji će sadržavati metodologiju utvrđivanja maksimalnih vrijednosti garantiranih otkupnih cijena, graničnih fiksnih premija, gornje i donje granice prihoda za poticanje, gornje i donje granične otkupne cijene, referentne cijene i zamjenske tržišne cijene od strane Regulatorne komisije. Osim toga, propisani su parametri koji se moraju uzeti u obzir pri izradi metodologije. Također, člankom 42. je propisano mijenjanje fiksne premije za FIP, u slučaju da zbir tržišne/zamjenske tržišne cijene i fiksne premije bude manji od donje ili veći od gornje granične vrijednosti, kao i razdoblje utvrđivanja zamjenske tržišne cijene.

**Člankom 43.** propisana je obveza Regulatorne komisije u svezi prijedloga izračuna i vrijednosti maksimalnih garantiranih otkupnih cijena i graničnih vrijednosti fiksnih premija, gornje i donje granice prihoda za poticanje, gornje i donje granične otkupne cijene. Člankom 43. je propisano da odluku o vrijednosti maksimalnih garantiranih otkupnih cijena, graničnih fiksnih premija, gornje i donje granice prihoda za poticanje, gornje i donje granične otkupne cijene donosi Vlada FBiH na prijedlog Ministarstva.

**POGLAVLJE XI – OTKUP ELEKTRIČNE ENERGIJE**

**Člankom 44.** propisana je obveza donošenja standardnih modela predugovora o otkupu električne energije i ugovora o otkupu električne energije. Člankom 44. je propisan minimalan sadržaj predugovora i ugovora, razlog za raskid predugovora, duljinu trajanja ugovora, te razlozi za gubitak statusa potencijalno privilegiranog proizvođača i privilegiranog proizvođača.

**Člankom 45.** propisana je obveza donošenja standardnih modela predugovora o premiji i ugovora o dodjeli premije. Člankom 45. je propisan i minimalan sadržaj predugovora i ugovora o dodjeli premije, razlog za raskid predugovora, duljiinu trajanja ugovora, te razlozi za gubitak statusa potencijalno privilegiranog proizvođača i privilegiranog proizvođača.

**POGLAVLJE XII – PROIZVODNJA ZA VLASTITE POTREBE**

**Člankom 46.** propisana je mogućnost priključenja elektrane koja koristi obnovljive izvore energije na unutarnje električne instalacije svog objekta za potrebe sopstvene potrošnje. Člankom 46. je propisano da kod neto mjerenja ili neto obračuna instalirana snaga elektrane ne može biti veća od odobrene priključne snage objekta krajnjeg kupca. Osim toga ostavljena je mogućnost izbora kućanstvima između neto obračuna i neto mjerenja, te obveza operatorima distribucijskog sustava da pojednostave procedure za priključenje prosumera.

**Člankom 47.** propisano je da operator distribucijskog sustava vrši mjerenja električne energije kako na mjestu priključenja prosumera, tako i na mjestu priključenja elektrane za vlastite potrebe na unutarnje instalacije prosumera, te dostavljanje očitanih podataka**.**

**Člankom 48.** uređene su sheme neto mjerenja i neto obračuna, te način njihovog funkcioniranja.

**Člankom 49.** propisani su uvjeti i način funkcioniranja prosumera koji djeluju zajednički.

**Člankom 50.** propisana je obveza donošenja Pravilnika kojim će se urediti proizvodnja električne energije za vlastite potrebe.

**Člankom 51**. propisana je obveza provođenja programa informiranja javnosti o procedurama koje se provode u postupku ishodovanja dozvola i dobijanja statusa prosumera, obveza harmoniziranja propisa jedinicama lokalne samouprave i kantonalne uprave a u kontekstu pojednostavljenja procedura za ishodovanje dozvola prosumera, te obveza operatora distribucijskog sustava u svezi pojednostavljenja procedura priključenja elektrane koja koristi obnovljive izvore energije na unutarnje instalacije prosumera i stjecanje statusa prosumera s ciljem pojednostavljenja postupaka.

**Člankom 52**. obveza pripreme i provođenja programa informiranja javnosti i procedurama koje se provode u postupku dobijanja statusa prosumera od strane Ministarstva, Operatora za OIEiUK i Operatora distribucijskog sustava. Člankom 52. je propisana obveza planiranja najmanje 10% od naknade za poticaje koja će se koristiti za jednokratno sufinanciranje izgradnje postrojenja prosumera iz kategorije kućanstava i to kroz programe sufinanciranja prosumera koje donosi Operator za OIEiUK, uz prethodnu suglasnost Vlade Federacije.

**POGLAVLJE XIII – ZAJEDNICE OBNOVLJIVE ENERGIJE**

**Člankom 53.** propisuje se obveza podržavanja lokalnih inicijativa za razvoj zajednice obnovljive energije. Člankom su propisana prava zajednica obnovljive energije poput mogućnosti proizvodnje, potrošnje, skladištenja, razmjene i prodaje električne energije iz obnovljivih izvora, mogućnost otkupa po garantiranoj otkupnoj cijeni za mala postrojenja te obvezu određivanja tehnoloških kvota za mala postrojenja.

**Člankom 54.** propisan je način stjecanja statusa zajednice obnovljive energije, te obveza vođenja registra istih. Člankom 54. su propisani uvjeti koje članovi zajednica obnovljive energije moraju ispunjavati poput mjesta prebivališta, te da se nalaze na području jednog operatora distribucijskog sustava. Pored navedenog, propisana je obveza donošenja Pravilnika od strane Ministarstva, a kojim će se urediti svi aspekti vezani za zajednice obnovljive energije.

**POGLAVLJE XIV – BALANSIRANJE**

**Člankom 55.** propisana je balansna odgovornost prosumera i kvalificiranih proizvođaća, kao i obveza plaćanja troškova balansiranja, te dostavljanja planova proizvodnje postrojenja.

**Člankom 56.** propisana je obveza uspostavljanja Balansne grupe OIE od strane Operatora za OIEiUK. Člankom 56. je propisana mogućnost prijenosa balansne odgovornosti sa Operatora za OIEiUK na drugu balansno odgovornu stranu, kao i način obračuna troškova balansiranja.

**POGLAVLJE XV – IZGRADNJA POSTROJENJA**

**Člankom 57.** propisan je način izgradnje postrojenja, te obveza ugradnje nove opreme.

**Člankom 58.** propisana je obveza proizvođača u tijeku korištenja, održavanja i uklanjanja postrojenja.

**Člankom 59.** propisano je primjenjivanje pojedinih odredbi ovog zakona do uspostave organiziranog tržišta električne energije za dan unaprijed. Člankom 59. je propisano pravo na otkup proizvedene električne energije po zamjenskoj tržišnoj cijeni, otkup električne enregije u tijeku trajanja probnog rada i trajanje istog, obveza Regulatornoj komisiji da vrši izračun zamjenske tržišne cijene do uspostavljanja dan unaprijed tržišta, donošenje Pravilnika o obveznom udjelu i preuzimanju električne energije proizvedene iz OIE.

**POGLAVLJE XVI – UPRAVNI NADZOR, REGULATORNO NADGLEDANJE I INSPEKCIJA**

**Člankom 60**. propisan je upravni nadzor i regulatorno nadgledanje.

**Člankom 61.** propisan je inspekcijski nadzor, te nadležnosti u vršenju istog.

**POGLAVLJE XVII – KAZNENE ODREDBE**

**Člankom 62.** propisane su prekršajne odredbe za slučajeve kršenja odredbi zakona od strane Operatora za OIEiUK.

**Člankom 63.** propisane su ostale prekršajne odredbe za slučajeve kršenja odredbi zakona.

**POGLAVLJE XVIII – PRELAZNE I ZAVRŠNE ODREDBE**

**Člankom 64.** propisano je donošenje podzakonskih akata od strane Vlade Federacije, Ministarstva, Regulatorne komisije i Operatora za OIEiUK.

**Člankom 65.** propisana je obveza uspostavljanja Balansno odgovorne grupe od strane Operatora za OIEiUK kod Neovisnog operatora sustava, te početak rada iste.

**Člankom 66.** propisano jerješavanje u započetim postupcima, odnosno zahtjeva koji su zaprimljeni prije dana stupanja na snagu ovog zakona, a sukladno odredbama propisa koji su važili u vrijeme podnošenja zahtjeva.

**Člankom 67.** propisana su izuzeća u pogledu prijave na FIT aukciju, te funkcioniranje garancija podrijetla do otvaranja tržišta.

**Člankom 68.** propisan je način postupanja sa slučajevima i postupcima koji nisu pravosnažno okončani do stupanja na snagu ovog zakona.

**Člankom 69.** propisan je prestanak važenja Odluke o statusnim pitanjima i organiziranju Operatora za OIEiUK.

**Člankom 70.** propisan je prestanak važenja odredbi Zakona o korištenju obnovljivih izvora energije i učinkovite kogeneracije (˝Službene novine Federacije BiH˝, br: 70/13 i 05/14).

**Člankom 71.** propisano je da će se ovaj zakon početi primjenjivati šest mjeseci nakon stupanja na snagu ovog zakona. Člankom jepropisano stupanje na snagu ovog zakona osmog dana od dana objave u "Službenim novinama Federacije BiH".

# **IV - FINANCIJSKA SREDSTVA**

Za provođenje ovog zakona nije potrebno obezbijediti dodatna novčana sredstva u Proračunu Federacije Bosne i Hercegovine.